Kaksi käyntiä Dubaissa | Aila ja Juha\nKaksi käyntiä Dubaissa\nPoikkeusaika on luonut poikkeuksellista matkustamista. Tänään istahdin olohuoneessani nojatuoliin, otin sukankutimen käteen ja avasin läppäriltä Zoom-meetingin. Olin varannut Naantalin matkakaupasta puolentoista tunnin opastetun visiitin Dubaihin.\nTäällä vietettiin suurin osa ajasta. Dubai frame on uusi näköalapaikka Dubaissa. 150 metriä korkealta näkee paljon ja kauas ja paikka on muutenkin mielenkiintoisen näköinen.\nKuvakaappaus opastetulta kierrokselta\nKierros sisälsi myös pienen kävelylenkin viereisessä vilkkaassa puistossa ja runsaasti tietoa paikallisesta ruokailusta ja pukeutumisesta.\nKierros oli ihan ok, mutta jotenkin odotin enemmän kuin yhden kohteen esittelyä. Itselläni oli varmaan liian suuret odotukset maksetusta kierroksesta. Dubaista on myynnissä muitakin kohteita esitteleviä kierroksia, eli kokonaiskuvaa voisi varmaan lisätä niillä.\nKierrokseni ei kuitenkaan jäänyt tähän. Kävimme Dubaissa 2014 hiihtolomalla ja silloin kirjoittelimme matkastamme matkapäiväkirjan. Luimme sen pariinkin kertaan virtuaalikierroksemme jälkeen ja muistelimme kokemaamme. Vajosin tuntikausiksi muistelemaan ja niiden aikana kirjoitin matkapäiväkirjani perusteella tekstin ja siirsin kuvat tähän blogiin. Katselin uudelleen myös Dubain karttaa ja merkitsin käymiämme kohteita siihen. Nyt tuo teksti on kuvineen ja karttoineen tässä jatkona. Tervetuloa lähes viikon matkalle! Tämä matka oli hyvä pohja kokemallemme virtuaalikierrokselle.\nOli itselleni aikamoinen yllätys olla lähdössä Dubaihin. Matkaoppaat kuvasivat korkeita rakennuksia ja ostoskeskuksia. Eivät kumpikaan ihan top mielenkiinnon kohteitamme.\nAjoituskin oli käsittämättömän huono. Tullessamme lentokentän ovista sisään soi puhelin. Seitsemäs lapsenlapsemme oli syntymässä. Kyyneleet valuivat turvatarkastusjonossa, hyvä että vielä päästettiin läpi! Olisiko rahat saanut matkavakuutuksesta takaisin, jos turvatarkastajat eivät olisi päästäneet kyynelehtivää mummia portin suuntaan?\nYölento ei ole meidän juttu. Onko sitten kenenkään? Olin piilottanut yhden nukahtamistabletin käsimatkatavaroihin. Dubaihin ei sellaisia saa viedä, siitä joutuu vankilaan. Ei saa viedä paljon muitakaan lääkkeitä, eli tämä kannattaa tarkistaa ja printtailla reseptit ja apteekin todistukset mukaan. Jaoin tabletista sitten päivällisen jälkeen neljänneksen murusen meille kummallekin, että päästäisiin uneen. Nukahdin ihan hyvin ja nukuin reilun tunnin, Juha ei sitäkään, ja loppumatka torkuttiin aika epämukavasti, vaikka meillä olikin lentokoneen parhaat paikat.\nLentokentällä oli piiiiiiitkä matka matkatavaroille, eli heti saatiin tolkuton määrä askeleita mittariin. Virkailijat olivat kuin koulun joulukuvaelmasta, narulla sidottu valkoinen päähine ja valkoinen kaapu. Vitsikkäitäkin olivat, passintarkastuskaveri totesi Juhalle, etttä passi on kadoksissa, piti muutaman sekunnin hiljaisen ja totisen hetken, sitten hymyili ”I was just joking.” Sitten hän vietti hetken opetellen, miten Aila lausutaan ja lähtökohdasta (suunnilleen) eeliilaa päästiin aika pitkälle. Ei puhettakaan nettipalstoilla puhutuista tunnin jonoista.\nTäkäläiset heittävät rennosti juttua muutenkin. Starbucksin myyjän, taksikuskin ja hotellin respan kanssa käytiin peruskeskustelu:\n– Nokia! Is this your first time here?\n– You’ll be shopping a lot!\nKun menee Euroopan maihin, Nokian sijasta huokaistaan ”Pisa”, mutta täällä ei ole vielä moista kuultu.\nEn voi sanoa, että olisin tälläkään kertaa epäonnistunut hotellin valinnassa. Studiomme on siisti, tilava ja nätti. Aamupäikkäreiden jälkeen on todettava, että täkäläiset kolme tyynyä per pää riittävät hyvin. Savoy Park Hotel Apartments Mankhoolissa, kadulla 10b. Tsekkasin juuri hotellin ja sen saamat arvostelut (1/2021) ja näytti edelleen olevan hyvä ja sopivan hintainen. Ei kuitenkaan paras sijainti niille, jotka haluavat rannalle.\nParvekkeella tarkeni hyvin ja Juhlamokka maistui. Piti lähteä katsomaan, onko missään mikään auki, kun oli perjantai. Siis täkäläinen pyhäpäivä. Ainakin aamulla hotellin respa totesi aivan luontevasti, ”Metro not working today until afternoon. It’s Friday.” Taidettiin kyllä ymmärtää väärin. Metro kyllä kulki, mutta ei hotellin tarjoama ilmainen kuljetus sinne. Lähin metroasema oli noin vartin kävelymatkan päässä.\nLennon jälkeen otettiin tosiaankin rennosti. Viihdyttiin pikkuhetki kentällä siemaisten varmuuden vuoksi kahvit ennen hotelliin lähtemistä. Eihän meillä ollut mitään takeita siitä, että huoneemme olisi heti aamusta valmiina. Mutta oli se, ja rento alku saattoi jatkua. Sovittiin, että otetaan pienet tunnin unet, ennen kuin lähdetään minnekään, mutta niinpä sitten kolmen tunnin päästä havahduimme siihen, että pitäisi alkaa tehdä jotain muutakin kuin nukkua hotellissa.\nRuokakauppaa etsiskellen kävelimme kohti Bur Juman ostoskeskusta. Ja kuten respa oli todennut, oli hiljaista kuin Helsingissä juhannussunnuntaina. Ovet kiinni ja ihmisiä vain rukousalueilla. Rukouskutsut kaikuivat minareeteista ja vähän muuallakin, näyttipä parkkipaikka ja pihakin joillekin rukoiluun riittävän. Siellä riveissä seisoivat ja kumartelivat – siis miehet. Vaimot olivat jossain muualla.\nKesä oli ja Dubain arkkitehtuuria kummastelimme.\nHelsingin julkisivulautakunnalla olisi täällä töitä. Vierekkäisillä taloilla ei ole mitään yhteistä, ei yhdistä väritys, muoto, katon kaltevuus tai edes materiaali.\nVai olisiko tälle pilvenpiirtäjärykelmälle löydettävissä jokin yhteinen idea? Mielikuvitus? Nämä ovat Sheikh Zayed Roadin taloja, esim paikallinen WTC-torni.\nOstoskeskus oli sisältäkin hiljainen, eivätkä kalliit merkkiliikkeet meihinkään mitään ihme vipinää saaneet. Kiertelimme portaita ja Juha vietti tovin katsellen Armanin arabipukuja.\nTässä liikkeessä kävimme sisällä asti. Kummityttö olisi varmaan onnessaan liidellyt salolaisella nurmikkopihallaan esimerkiksi tuossa toinen oikealta olevassa mekossa. Kummitäti empi noin satasen hintaa. Toisaalta – ei sentään sen enempää, mutta mietintään jäi.\nTähän kangaskauppaan olisi ollut aivan ihana mennä hypistelemään, mutta en rohjennut. Täällähän voisi edullisesti vaikka teettää mekon muutamassa päivässä.\nYläkerrassa oli Food Court, joss olisi voinut valita ruokaa mistä päin maailmaa tahansa. Kiertelimme aika monta ruokalistaständiä, ja ehkä tämä on vähän mielikuvituksetontakin, mutta ruokavalioomme iski tällä kertaa italialainen munakas ja salaatti, jotka kummatkin maistuivat tosi hyviltä ja tarjoiltiin äärimmäisen ystävällisesti ja hymyillen. Tarjoilija oli kyllä Intiasta niin kuin monen moni muukin täällä. Käärin leivät ja puolet munakkaastani pussiin päivälliseksi.\nTämä kerros oli parkkitaso – tyyliä riittää. Nahkasohvilla naiset ja lapset voivat odotella, kun mies hakee auton parkista.\nStarbucks arabiaksi. Totta kai.\nRuokaostokset painoivat yli 20 kg (mm. kaksi viiden litran vesikanisteria). Kun ne oli saatu hotellille ja keitetty kahvit (kauppakeskuksen kahvilan kahvikone oli huollossa, ei kahvia), Aila ehdotti noin puolen tunnin, tunnin kävelyä, koska ranneke ei ollut vielä päivään tyytyväinen. Siis lyhyt kävely, ei vesipulloa, ei karttaa, ei muovikortteja. Asiayhteydestä olisi taas pitänyt arvata, että toisin kävi. Vaikka oli perjantai ja pyhäpäivä paikallisilla, iltasella kaikki kaupat kadunvarsilla olivat auki. Etsimme avocadoa ja suodatinta (suodatinpussin ympärillä olevaa muovista häkkyrää, jonka avulla kahvi suodattuu haluttuun paikkaan, eikä esimerkiksi pöydälle). Elintarvikeliikkeistä etsimme, ei löytynyt sopivaa, mutta ostimme ensihätään sitten suppilon ja siivilän. Jos erehtyi katsomaan kultasepänliikettä, maustemyymälää tai teurastajaa yli sekunnin, niin jo tarjottiin tuotetta tai palvelua erikoishintaan. Juuri, kun piti kääntyä takaisin, näkyviin tuli vanha arabialainen kortteli. Aila tiesi, että sen nimi on Bastiaki ja sen ovat rakentaneet aikanaan helmenkalastajat ja kauppiaat. Senkin se tiesi, että siellä voi kävellä, vaikka ei kukaan muu kävellytkään.\nKetään ei näkynyt pimeillä kujilla ja lopulta edessä oli ranta. Dubain lahti, Dubai Creek. Lahdella seilasi jos jonkinmoista paattia. Näyttävimpiä olivat illallisristeilyjä tarjoavat valaistut laivat.\nKävelimme rantaa pohjoiseen, kunnes vastaan tuli seinä ja oli pakko kääntyä basaariin. Varsinainen kujanjuoksu. Suomalaisille ihan kamala paikka, kun jokainen pyrkii juttusille ja tarjoaa pashminaa ja matkamuistoa special hintaan. Me nyt vain emme tarvinneet mitään tämmöistä. Aila sanoi, että se olisi ostanut jostain huivin, jos olisi saanut rauhassa valita, mutta kun ei saanut, niin telineille jäivät.\nBasaarista ulos tullessakin kaupat jatkuivat. Näistä mitään ei tehnyt edes mieli.\nTässä kaupassa sen sijaan käytiin ja ostettiin pähkinöitä ja rusinoita ja jotain kivoja valkoisia, jotka olivat sokeria. Jollekin pikkutytölle kakun koristeiksi? Kuka haluaa, huutakoon hep.\nYstävänpäivä näkyi kovasti. Jotkut lahjakaupat oli koristeltu sydämillä kokonaan ja tämäkin kauppa oli vielä iltakymmeneltä pullollaan poikasia, jotka ostivat jotain liekehtivän punaista jollekin.\nMekin saimme ihan huikean ystävänpäivätervehdyksen! Tervetuloa pikkuinen poika – tästä lähtien juhlimme sinun syntymäpäivääsi aina ystävänpäivänä.\nBig Bus -ajelulla\nSeuraavana päivänä otimme Dubain vanhan puolen haltuun punaisen bussin katolta käsin. Thaisyntyinen nuori nainen piti vartin perusteellisen myyntipuheen ja ohjelmoi koko loppuviikkomme, vaikka ostimmekin vain kahden vuorokauden sightseeing -passin. Samalla passilla pääsisi myöhemmin Sharjahiin ja iltakierrokselle – meni harkintaan kyllä.\nMonissakin maissa on näitä nauhoitettuja selostuksia kuunneltu. Ylivoimaisesti parhain äänentoisto täällä. Selostukset olivat vähän niukkoja, mutta täällä ei ole sellaista massiivista määrää kerrottavaa, kuin esim Budapestissa tai Madridissa tai Dresdenissä tai…\nToisaalta kyllä jatkuva länsimaisittain rytmitetty arabihuttu alkoi väsyttää korvia, ja arabialaiset niekut myös.\nTuonne mennään huomenna. Meillä on kaksi valmiiksi ostettua lippua tuohon korkeimpaan neulansilmään. Juha on kysellyt, miksi aion mennä sinne kaksi kertaa.\nPalmut ja auringonpaiste on aina hyvä juttu näin lomalla.\nTyypillistä nähtävää. Leveitä hienoja teitä, palmuja, pilvenpiirtäjiä horisontissa.\nMiksi? Eikö Manhattan ja muutama muu paikka jo riittäisi? Miksi aavikolle tällaista?\nHopattiin off Wahi-ostoskeskuksessa. Olipa yllättävän hiljainen tämäkin.\nEi kovin turistiystävällinen ruokalista. Juha yritti osua pizzaan ja olueen, mutta sai mansikkaleivoksen ja lattekahvin.\nNaisten vessaankin edellytettiin polvien peittämistä.\nMielettömät puitteet ja uskomaton katto.\nEksyttiin uloskäynnistä viereisen Kleopatrahotellin uima-altaalle.\nSeuraava pysäkki oli Creek-puiston portilla. Nyt ei ollut aikaa jäädä, mutta olisi varmaan ollut kiva kesäinen puisto ja paljon tekemistä lapsille.\nMikä tää on? Krapulainen käärme, joka ihmettelee, mikä kumma selkään on kasvanut viime yönä? Mä en muista mitään – eikä selostus kertonut. Kuva on otettu Creek puiston portilta. Sisällä olisi se lasten puisto.\nKiertoajeluun kuului myös tunnin risteily Dubain lahdella. Jo kannella tyyliä! Missä muualla olet nähnyt valkoisilla kankailla huputetut tuolit jokiristeilijän kannella? Eivätkä todellakaan olleet likaiset, luultavasti siis pestään päivittäin.\nVasemmanpuoleinen rakennus on pankki. Mieletön peiliseinä, joka heijastaa jokinäkymän.\nAlapuolella kuvissa on abrojen satama.\nTämmöisillä pikkuveneillä ylitetään lahti. Maksaa yhden dirhamin, veneissä ei ole laitoja eikä turvaliivejä kellään. Sen sijaan liikennettä on lahdella ristiin rastiin ja vesikin virtaa kuulemma voimakkaasti.\nKaupungin hienoin, vanha moskeijja.\nJäimme bussista pois Deirassa ja jatkoimme kävellen basaareihin. Ensin kultabasaariin.\nSormuksia, joista ei mielikuvitusta puutu.\nRannerenkaita orsilla ihan kuin makkarapötköjä.\nJa näitä käätyjä! Käätyjä käätyjen perään.\nNoista muista en tiedä, mutta tämä oli mielestäni jopa kaunis. Ei kyllä kaulakoruksi, mutta jotenkin muuten kaunis.\nNämä olivat jo niin valtavat, että ikkunan ulkopuolella turistit jonottivat kuvanottohetkeä.\nJos joku kaipailee tuliaisia, nyt on paras huutaa hep. Täällä on niitä lisää monta käytävällistä.\nOn täällä muutakin, esimerkiksi kameleita.\nJa vaatteita koko perheelle.\nJa kokonainen basaarikäytävä keittiötarvikkeille. Jokaisen putiikin ulkopuolella tällaiset kattilatornit. Ihan oikeesti? Kuka keittää noin paljon?\nMaustebasaari. Harmi, että kuva ei välitä aromeja.\nJa sitten toteutui se jokaisen länsimaisen naisen kauhu. Kun tulin ulos, Juha räjähti nauruun. Oli kuulemma ilmeeni ollut sen arvoinen. Ja olin onnistunut luomaan pitkän mustakaapuisten naisten jonon paikan ulkopuolelle. Tämä vain oli niin vaikea suorittaa. Ensimmäinen hankaluus oli saada kameralaukku pysymään kuivana, kun ripustuskoukkuja ei ollut ja lattia oli litimärkä. Tuolla letkulla kun jokainen siistii jälkensä toimituksen jälkeen.\nOtin lohdutukseksi pari iltakuvaa joelta ja sillä aikaa Juha oli kadonnut jonnekin.\nOli erehtynyt ostamaan tältä arabimiesten kerholta kolme postimerkkiä ja kolme korttia. Hinta oli 110 AED, eli noin 22 Euroa. Tästä sydämistyneenä käytiin tuijottelemassa joukkiota, ja otin kuvan. Pahasti ne katsoivat, eli ei uskallettu lähteä riihimään asiasta. Lähdettiin liikennevaloihin tuonne kojun taakse. Oltiin ylitetty leveä katu, kun tapahtui ihme: Kaveri täältä kojulta alkoi viittilöidä meitä takaisin. Hetki arvottiin, mennäänkö, mutta lähdettiin sittenkin. Ja kaveri kysyi, mitä kortit maksoivat, oli kovasti pahoillaan ja sanoi, että siihen olisi kuulunut pashmina mukaan. Tarjoutui antamaan sellaisen, mutta totesin aika happamasti, että en tarvitse mitään pashminaa, vaikka käsivarteni näkyvissä ovatkin, vain rahat takaisin. Hän oli aika ihmeissään, että pashmina ei kelpaa, basaareissa se kuulemma on tapana, ja Juhan rahastanut kaveri on ollut vain basaareissa töissä. Kun sitten totesin, että en olisi uskonut Dubaissa tämmöistä tapahtuvan, kaveri toi Juhalle 60 dirhamia takaisin, eli kortit ja merkit lopulta maksoivat noin 10 euroa. Liikaa sekin, mutta siinäpä oli mukana jännittävän kokemuksen lisä. Ja lopuksi kaveri hymyili, kätteli ja toivotti hyvää loppulomaa. Madridin taskuvarkaiden ja poliisiepisodien jälkeen tämä oli lähes hauskaa.\nKäännyttiin sitten vielä takaisin kujille vaeltelemaan.\nJa sitten koitti totuuden ja rohkeuden koettelemisen hetki. Mennäänkö vai ei? No mentiin. Istuttiin penkille, maksettiin lennossa keskellä jokea dirhamimme ja nautittiin tuulesta ja pimeydestä. Hetken päästä oltiin lahden toisella puolella. Wau!\nKäveltiin hotellille, eilistä reittiä, noin tunnin kävely. Matkalla poikettiin taas Spinney’s kaupassa, joka on 24h auki ja ostettiin Juhalle halal-nakkeja ja molemmille suomalaisia hapankorppuja. Otin salaa kaksi kuvaa ihan vain ihaillakseni sitä, miten suorissa riveissä ja siististi esillä täällä tavarat ovat. Omputkin samalla tavalla, pari kaveria koko ajan järjestelemässä, mutta en tohtinut kuvata. Ja kassalla on apupoika, joka pakkaa tavarat. Miksi meillä maksetaan työttömyyskorvauksia ihmisille, jotka ei tee mitään? Hei haloo poliitikkoystäväni!\nTässä kartta, josta näkyy suunnilleen tämänpäiväinen reittimme:\nBigBusilla uudempi Dubai\nTässä kuva meidän aamukahvin keitosta. Jäi suodatin kotiin, eikä täältä löydy. Ostettiin suippo siivilä ja suodatellaan kattilaan. Juhlamokkaa riittää viikoksi. Kaurakorput uhkaavat loppua alkuunsa, mutta onneksi löydettiin lähikaupasta ihan aitoja suomalaisia hapankorppuja.\nAamukahvin jälkeen loikoiltiin hetki uima-altaalla. Tai mitä vielä, pieni vesijumppa piti vetää täälläkin. Ainakin toisen.\nTällekin päivälle oli varattu kiertoajeluaikaa. Siispä reitille. Lähdettiin Wafi-ostoskeskuksen pysäkille taksilla. Olipa helppoa! Astuttiin ulos hotellin ovesta ja Aila sipaisi oikealla kädellä otsatukkaa sivuun, niin jo laittoi vastakkaisesta suunnasta tullut taksikuski vilkun päälle ja kurvasi eteen. Monen kilometrin matka maksoi alle neljä euroa, joten taitaapa tulla käyttöä tälle kulkuneuvolle toistekin.\nJa matkalla otetaan kuvia kaikista kummallisen näköisistä taloista.\nKukkia näkyy täällä kovin vähän, tämmöinen näkymä on oikeastaan harvinaisuus. Dubaissa kulutetaan asukasta kohden eniten vettä maailmassa ja sillä saadaan aikaan palmuja ja lyhytkasvuista tiivistä nurmikkoa, jotain sellaista, mitä muualla kasvatetaan golfkentillä. Eipä riitä petunioihin.\nValkoisia kauniita ja viimeisteltyjä arabitaloja kilometrikaupalla. Tässä ollaan jossain Jumeirahissa. Oikealle noiden talojen takana on ranta, vasemmalla näkyisivät pilvenpiirtäjät.\nTäällä on nyt kiva kesä, jossain 25 asteen paikkeilla pyöritään. Kesäkuukausina on yli 40. Eipä ihme, että näitä ilmastointikoneita on talojen seinät täynnä.\nBussipysäkit ovat tietysti ilmastoituja täällä! Näitä on aina kaksi vierekkäin. Ei tarvitse naisten ja miesten istua samassa tilassa, ettei tule mitään siveetöntä mieleen.\nPaljon rakennetaan koko ajan.\nViereisen rakennustyömaan väki poistumassa hartaushetkestä. Työmaalla oli vain muutama ei-muslimi työntekijä töissä hartauden aikana.\nTältä täällä kai näytti alunperin.\nMitä tapahtuu seuraavassa kuvassa?\na. Autonkuljettajani tulee Rolls-Roycellä viemään minut Burj al-Arabin 7 tähden hotellista Burj Khalifaan, maailman korkeimpaan rakennukseen.\nb. Ei edes päästy Burj al-Arabia tuon lähemmäs, turvamiehet hätistelivät nytkin kauemmas.\nBurj Khalifaankaan ei ehditty tänään, vieressä oli maailman suurin ostoskeskus Dubai mall. Ja matkat tehtiin kävellen ja Hop-lop-bussilla. Nyt tiedän, miltä avoautossa tuntuu moottoritiellä. Bussin yläosassa ei ollut laseja ja vauhti yli sata, samoin kuin aivan loppumatkan taksilla, joka keskustassa päästeli yli satasta. Ehkä suurempaa rohkeutta vaatiikin mennä taksin kyytiin, kuin hissillä puoliväliin kuuta.\nDubaissa on joka paikassa erittäin siistiä. Jos joku puu uskaltaa nahkeaa lehteään pudottaa, heti sinä on armeija vierastyöläisiä haravoimassa. Dubasissa on yli 80 % väestöstä muita kuin kantaväestöä, Intiasta ja Pakistanista enimmäkseen.\nTämä näkymä on Madinat Dubaista läheltä ostoskeskuksen sisäänkäyntiä. Olisipa ollut oiva paikka eväitten syömiseen, mutta ei niin penkin penkkiä. Istahdettiin yhden kiinni olevan terassin pöydän ääreen, kun missään ei näkynyt ketään, eikä ehditty kuin kaivaa eväsrasiat esiin, kun jostain ilmestyi kolme siivoojaa, jotka katselivat, mitä meillä oli eväänä. Ei jätetty niille mitään – siis siivottavaa. Syötiin kyllä kaikessa rauhassa.\nNiin oli asiallinen ja ystävällinen tämä veikko, että Aila osti tuliaisia, muut kauppamiehet olivat pohjoiseen makuun liian kiihkeitä. MInullekin olisi eilen pimenevässä illlassa basaareissa myyty kaikkien tunnettujen merkkien kopioita, kelloja, laukkuja, vaatteita. Sanottiin niille vain, että ostetaan aitoja. Väliin minua puhuteltiin professoriksi ja suureksi johtajaksi, usein tarjottiin ensimmäisenä kielenä saksaa. Sitkeimmille perässähiihtäjille jouduttiin sitten sanomaan terssiä matalammalla äänellä suomeksi. Melkein ystävällisesti.\nSeuraava pysäkki olikin sitten keinosaaren kärjessä Atlantis Dubai. Hotellin aulassa oli iso ostoskeskus. Tässä vähän kattoja.\nPersian lahti. Tulin Sykkiin ensimmäisen Persianlahden sodan aikaan. Miten satunkaan olemaan täällä juuri nyt?\nKyllä se on niin, että kukin tekee, mitä hän osaa. Joskus joudun kuvaajan rooliin, mutta ei se ole helppoa. Milloin on puut poikki tai jalat, ruotsalaisperhe edessä tai jokin muu maanvaiva, niin että kuvat pitää ottaa uudelleen. Jalat ja osa puista näkyvissä, ruotsalaiset ostoksilla. Aila käveli rannan kahteen kertaan, kun ekassa kuvasarjassa olivat kaikki palmut latvattomia. Ensi kerralla teen sen tahallani. Ailan aktiivisuusranneke muutenkin saa sen pyörimään ympyrää bussipysäkeillä ja ostareitten käytävillä.\nTäällä sovelletaan arkkitehtuuria kaikkeen, lyhtypylväisiinkin. Oikeastaan ihan somaa.\nPalmusaaren Atlantis. Mereen on pykätty 5 km kanttiinsa oleva palmun muotoinen alue, joka on tupaten täynnä samannäköisiä hotelleja ja asuintaloja. Pikkusaaret, joiden hinta alkaa miljoonasta dollarista, ovat kovin haluttuja kohteita. Jokaisella itseään kunnioittavalla julkimolla on on oma saarensa täällä.\nMonorail vie Palmusaareen ja takaisin. Vähän sama kuin Kardemumman raitiovaunu. Yksi vain. Metrokin Dubaissa on, kokonaista kaksi linjaa.\nEi voi ihminen ymmärtää, mihin näitä kaikkia tarvitaan. Yhteenkin tällaiseen mahtuisi koko kaupungin alkuperäisväestö asumaan. Erään oppaan mukaan luonnonsuojelijoilla on täällä oma suojelukohde: 20 vuotta sitten parvina esiintynyt, yleisin ilmestys koko Dubaissa ja nyt vain harvoin tavattavissa oleva lintu: nostokurki. Kyllä täällä silti vieläkin joka paikassa rakennetaan. Olisikohan noista korkeimmista rakennuksista oikeanpuoleisin Princess Tower, jossa on Koneen hissit?\nAvobussilla moottoritienopeuksia. Kansa piti kiinni rilleistäänkin.\nMaailman suurimman ostoskeskuksen harjoitussuihkulähde. Kameran muistikortti ilmoitti sitten olevansa täynnä ja ennen kuin ehdittiin oikeaan suihkulähdenäytökseen, piti ostaa uusi. Se oli täällä niin paljon halvempi kuin Suomessa, että vois ostaa toisenkin. 32 gigaa maksoi 16 euroa, Suomessa vertaa.fi ilmoitti hinnaksi 39,90.\nTäällä menee samaankin suihkulähteeseen paljon korttitilaa, kun joka väristä pitää ottaa oma kuva. Tässä väreistä neljä malliksi.\nMaailman korkein torni. Huomenna?\nOn meilläkin vielä joulukuusi ja siinä valot, ei tää nyt mikään ihme ole.\nTavarataloa sisältä. Alkuun semmoinen toisenlainen basaari.\nSisällä on iso akvaario. Ei menty sisälle, ulkoa näkyi jo tarpeeksi.\nJoku voisi seota näin isossa karkkikaupassa.\nViimeiset akun hönkäykset kuluivat tähän viiden minuutin suihkulähdenäytökseen.\nVarsinainen nähtävyys: 127 miljoona dollaria maksanut suihkulähde, värivalot, tietokoneohjaus, 150 metriä korkeat vesisuihkut, synkronoitu sekä länsimaiseen klassiseen että arabialaiseen perinnemusiikkiin. Ja olihan ne äänet paremmat kuin missään tähän astisessa ulkoilmamusiikissa. Bassotkin tuli kuin CFF:n konsertissa.\nKatsojia oli massoittain ympäri koko alueen.\nAamun kokemuksesta rohkaistuneena hurautettiin taksilla hotellille. Ei se maksanut enempää kuin Atlantiksen akvaariosta lapsille tuliaisiksi ostettu postikortti.\nNäistä paikoista kirjoiteltiin tänään.\nBurj Khalifaan ei ole vaikea päästä, mutta harkittua sen täytyy olla. Hetken mielijohteesta hankittu lippu maksaa 100 euroa, etukäteen netistä ostettaessa alle puolet, 30€. Ihan helppoa. Vahingossa ei siis ajaudu maailman korkeimpaan rakennukseen, sinne kun on vielä erittäin tarkat turvatoimet. Vain kameran kanssa mentiin ja useiden tarkastuspisteiden kautta. Hissimatka kesti sekunnilleen saman kuin Tampereella Kalevan torneissa lapsuuskodin hissi kahdeksanteen: 45 sekuntia. Erityisen mielissäni olin siitä, että arabit ovat vihdoin tunnustaneet minutkin atk-osaajaksi: lipussani lukee web adult. Tiesivätköhän he sen, että olen rakentanut tietokoneen osista aikana, jolloin Windows ja hiiri tekivät tuloaan?\nEnnen hissiin menoa saatiin monenlaista tietoa tornin yksityiskohdista. Se on maailman korkein rakennus.\nInformaatiotauluista luettiin myös, että hissit ovat maailman nopeimpien joukossa ja torni painaa saman kuin 100 000 elefanttia. Ihmisten kanssa vai ilman, sitä ei kerrottu, eikä elefantteja nähty kuin kuvissa.\nVähän yli neljänsadan metrin korkeudessa on näköalatasanne, jolta nämä kuvat on otettu.\nJoku voisi luulla, että seuraava kuva minusta on lavastettu. Mutta ei: kerrankin torni, johon oli helppo tulla. Hissistä ei näkynyt mitään ja ylhäällä voi katsoa koko ajan seinään päin. Rakennukseen on laitettu niin paljon betonia, että se riittäisi maapallon ympäri päiväntasaajan kohdalla en muista kuinka leveänä nauhana. MIeluummin voisi ajatella, että maailman kaikki muovinokkahuilun soittajat olisivat päiväntasaajalla metrin päässä toisistaan soittamassa Ostakaa makkaraa mikrointervallisovituksella. Tai jossain muualla tarpeeksi kaukana.\nEiffel-torniin en edelleenkään mene, Empire State Building huojui ylhäällä pelottavan paljon, mutta jostain syystä täällä oli helppo olla. Innostuin jopa leikkimään matkamuistokuvilla niin kuin kaikki muutkin turistit.\nJokaisesta otettiin kuva ennen torniin menoa. Sen olisi saanut itselleen vain 60 euron maksusta. Jäi kuva telineelle odottamaan. Halvempi oli ottaa kuva omatoimimatkailijasta ja ilotulituksesta. Vuoden 2014 vaihtuessa täällä järjestettiin ennätyksellinen maailman suurin ilotulitus, josta oli Suomen telkkariuutisissakin kuvaa.\nTornin jälkeen olikin jo sopivasti nälkä. Olemme nyt tämän paikan kanta-asiakkaita. Enää yhdeksän ruokailua täällä, niin saamme kymmenennen muhennoksen ilmaiseksi. Kannattaisiko anoa lisää lomaa? Lammaskeitto/muhennos oli ihan maukas. Halpa, söimme tuosta kattilasta alle 8 euron lounaan, eikä edes jaksettu kaikkea.\nLounaan jälkeen ei jaksettu heti shoppailla. Käytiin katselemassa ympäristöä.\nTornia kierrettiin hartaasti eri kuvakulmien takia. Ailan ranteeseen lukittu kävelypantakin iloitsi yllättäen tulleesta parista kilometristä kesken tavaratalokeikan. Pisteitä lisää.\nJUHA JA TORNI AILA JA TORNI\nTäällä on tämmöinen PUTOUS keskellä ostoskeskusta.\nTätä varten täällä odotettiin iltapimeää. Viiden minuutin show puolen tunnin välein.\nDubai Mall Fountain on Dubain hienoimpia nähtävyyksiä. Se on iltapimeällä esitettävä vesi-, valo- ja äänishow. Reppu on esitykseen kuuluvan bassokaiuttimen päällä. Esityksen aikana farkkujen lahkeet lepattivat, ei kuitenkaan liian lujaa, sillä samanlaisia systeemejä, joissa oli alhaalla bassot, ylhäällä keski- ja ylä-äänet sekä valo, oli yli sata ympäri tekolampea. Kyllä lähti!\nMetrolla Dubai Marinaan\nTänään ihastuttiin metroon. Täällä on kaksi hyvää keinoa päästä paikasta toiseen. Toinen on taksi ja toinen on metro. Taksilla pääsee kätevästi ja halvalla mihin vain. Metrolla pääsee kätevästi ja halvalla sinne, mihin se menee, eikä se mene läheskään kaikkialle. Täällä on vain kaksi metrolinjaa. Toinen kiertää Creekistä Deiran kautta lentokentän suuntaan ja toinen menee idästä länteen. Päivän metrolippu ei maksa paljoa enempää kuin Helsingin kertalippu, noin seitsemällä eurolla lunastettiin kahdelle päiväpassi.\nMetroasemilla on näyttäviä valaisimia.\nJunaa odotetaan tällaisen seinän takana ja vasta kun juna on paikalla, ovet avautuvat.\nAulat, portaat ja lippuhallit ovat tilavia ja ehdottoman kiiltäviä ja siistejä.\nPortit toimivat, eivätkä kolise. Ihmisetkin ovat hiljaisia ja siistejä. Matkustajista valtava enemmistö on miehiä. Heillä on tummat prässihousut, siistit kengät, kravatti ja paita. Lenkkareita ei näkynyt kellään. Jotkut farkut sentään. Toisten kännykkä soittaa Nokian melodiaa, toisten Applen. Menomatkalla kunnioitukseni arabimiehiä kohtaan kasvoi, kun minulle tarjottiin istumapaikkaa, mutta paluumatkalla niin moni nuorikin mies istui, että enpä tiedä sittenkään.\nMetrolta voi olla pitkä matka sinne, minne on menossa, mutta matkalla on näitä lentoasemilta tuttuja liukumattoja. Eivät sentään lennä.\nJa aika kivaa on sekin, että metro kulkee suurimman osan matkasta maan pinnalla tai oikeastaan vielä senkin yläpuolella.\nJoissain matkaoppaissa on sanottu, että Dubai Marina on kaunis paikka. Tiedä häntä. Minulle tulee mieleen kovasti muita adjektiiveja. Se on ihan täynnä tällaisia sieluttomia torneja. Ja jos sieluton on huono sana, niin sitten joku voi olla kummallinen, kuten esim tämä. On varmaan olleet rakentajat sukua niille lahtelaisille juopoille, jotka rakensivat meille kerrostaloa Länsi-Pasilaan 1984. Ne laittoivat elementit väärin päin niin, että seinät ja ikkunat eivät täsmänneet, seinä saattoi ihan hyvin olla keskellä ikkunaa. Nämä ovat laittaneet elementit alusta lähtien vinoon.\nMoni muukin kiersi sataman ympäri menevää kävelytietä. Oli pyöräilijöitä ja hölkkääjiäkin.\nPitkään luultiin, että paikassa ei ole penkin penkkiä missään. Lopulta löydettiin kuitenkin kolme tällaista paria. Lakattua kiiltävää puuta. Ei tulisi kotimaassa mieleenkään, eivätkä takuulla pysyisi näin siisteinä.\nNäitä pukujakin oli lenkkeilijöillä. Taisi olla koko perhe kävelyllä tai ainakin lähes. Emiraattimiehille sallitaan neljä vaimoa. Tässä meni kaksi miestä ja kaksi paria vaimoja seurasi muutaman metrin päässä niin kuin asiaan kuului.\nItse asiassa se kaunein paikka Dubai Marinassa olisi ilmeisesti lähempänä meren rantaa oleva kävelykatu, ei tämä satamaa kiertävä reitti, mutta ei kävelty sinne asti. Se olisi ollut vähän vielä kauempana metrosta.\nRannalla on myös Marina Dubai Mall. Se oli jotenkin käsitettävämmän kokoinen kuin esimerkiksi Dubai Mall, jolla on pari iltaa vietetty. Täältä alkoi löytyä jo tuliaisiakin. Ja löytyi uusi piirre Taatasta. Edellisen lastenlapsiPOJAN syntymästä on kahdeksan vuotta ja nyt tämän uusi tulokas sai Taatan ihan itse astumaan vauvanvaatekauppaan ja ostamaan KAKSI potkupukua ja uimahaalarit. Minä sain ihan samanlaiset asiaan kuuluvat motkotukset kun tohdin tuhlata pikkutyttöjen villatakkeihin ja röyhelöuikkariin rahaa.\nJuha on pitkin päivää kysellyt, kuinka monta pistettä aktiivisuusrannekkeessani näkyy. Ei tämä mikään ylettömän aktiivinen päivä ollut, 11km, reilut 16 000 askelta. Vois olla enemmänkin, kun sentään on koko päivä aikaa. 😦\nBond -elokuvaa taas mukaillen ”Kun mikään ei riitä”.\nDubai Marinan alue on täällä:\nTähän päivään sisältyi vähemmän ostareita ja enemmän kulttuuria. Jo sitä tuli odotettuakin.\nAamulla tuli melkein kiire, kun Jumeirah Moskeijan opastettu käynti alkoi jo kymmeneltä. Jäi uima-allas ja auringonotto väliin, mutta taksi ei pettänyt, ajoi jälleen kuin hurjapää. Nähtiin sekin, mitä tapahtuu, kun tekee virheen. Toinen jää eteen tuijottamaan ja tukkii risteyksen. Siitähän et lähde, ennen kuin olet näyttänyt olevasi nöyrä. En tiedä, miten ne sen tekee, mutta ehkä meidän kuski vain katsoi alaspäin ja otti nöyrän ilmeen. Ei ainakaan kiroillut eikä näyttänyt sormillaan mitään.\nJumeirahin moskeija on ainoa, johon ei-muslimit täällä pääsevät vierailemaan. On myös hyvin kaunis ja komea.\nPortilla ostettiin pääsyliput ja niille naisille, joilla ei ollut huiveja, annettiin sellaiset. Minullapa oli, totta kai. Ja sitten annettiin ihan erikseen nimikoitua vettä desilitra. Juotiin pois, kun nähtiin muidenkin tekevän niin.\nMoskeijakäynti oli rikkaasti järjestetty opastus hyvän oppaan johdolla. Heti alkuun hän sanoi myös, että kuvia saa ottaa ihan kaikesta, hänestäkin. Ja niitähän otetttiin. Ja taas toimi äänentoisto, langaton sellainen, sisällä ja ulkona oikein hyvin!\nEnnen moskeijaan menoa suoritettiin peseytyminen. Oppaan lisäksi kahdeksan muuta vapaaehtoista osallistui siihen, muiden ei tarvinnut, kun ei oikeasti menty rukoilemaan.\nEnsin pestiin kädet kolmeen kertaan. Sitten käsivarret samoin. Sitten jalat kolmeen kertaan niin, että vesi varmasti valui varpaiden väleistä. Sitten otettiin vettä suuhun ja syljettiin pois, ettei suussa olisi ruoan jäänteitä. Sitten sama nenän kanssa. Lopuksi vielä kasvot ja hiuksetkin, vaikka siinä kohtaa opas sanoi, että naisten ei tarvitse, jos on meikkejä tai ei nyt halua kastella hiuksiaan, mutta miehiä hän kehoitti kyllä peseytymään ohjeiden mukaan.\nMitä eroa on kristityn ja musliminaisen kengillä? Kummat on kummat?\nKengät jätettiin moskeijan ulkopuolelle hyllylle ja ovella oli tarjolla perinteisiä pukuja, jos halusi kokeilla, miltä sellaiseen pukeutuminen tuntuisi. Minulle riitti huivi, mutta Juha veti valkoisen kaavun päälleen. Maassa maan tavalla?\nRyhmämme istahti lattialle kuuntelemaan.\nLattialla on yleensä matto, jonka raitojen mukaan rukoilijat osaavat asettua suoriin riveihin. Rivit täytetään tulojärjestyksessä. Koristeet ovat ornamentteja ja kalligrafiaa, koska islamissa ei kuvata ihmisiä. Kuori tai kupoli ei varsinaisesti sisällä mitään symboliikkaa, se on vain sopiva muoto vahvistamaan puhujan ääntä. Nykyisin kyllä äänet vahvistetaan ihan muulla tavalla ja rukouskutsukin kuuluu kaiuttimista, kukaan ei enää kiipeile minareetteihin laulamaan. Miehet rukoilevat isossa salissa ja naiset pienemmissä tai jossain sivuhuoneessa, koska miesten kuuluu tulla moskeijaan, naisilla on niin paljon muuta tekemistä, että he voivat rukoilla missä vain, esimerkiksi kotona.\nMiesopas näytti meille rukouksen kulun kumarruksineen. Hän aloitti tunnustamalla uskonsa (ihan kuin mekin Isä meidän…), sitten luki otteen Koraanista, sopivat rukoukset ja kumartui maahan painamalla oman korkeimman kohtansa nöyrästi maahan.\nIslamiin kuuluu viisi peruspilaria. Uskontunnustuksen ja rukouksen lisäksi pitää antaa almuja, paastota ja tehdä pyhiinvaellus Mekkaan, mikäli mahdollista. Ihan hauskojakin opas kertoili. Jos ei ole rahaa, voi almuja antaa vaikka hymyilemällä vieraille ja tuottamalla hyvää mieltä. Ilmankos meillekin on juteltu siellä sun täällä ja availtu ovia. Oppaalla oli tauluja, joista hän näytti asioita, esimerkiksi tämä taulu Mekasta.\nMoskeijakäynnin jälkeen suunnattiin Dubain museoon. Oli oikein hyvä museo ja informatiivinen museokäynti. Dubain historia on jotenkin hyvin lyhyt. Tämä on kauan ollut satama ja helmenkalastajien ja kalastajien asuttama ja aavikosta tämä on alkanut kasvaa vasta noin 60-luvulla joksikin muuksi.\nMatkamuistomyymälästä voi ostaa vaikka vesipiipun. Tai kamelin. Juha osti tässä vaiheessa matkaa kartan.\nMikäpä olisi sopinut museon jälkeen paremmin kuin lounas Bastiaki-korttelin Bastiaki Nights -ravintolassa. Riisiä, tosi herkullista leipää, kanaa sieni-kermakastikkeessa ja kahvi.\nJa taas lisää kulttuuria. Wafi-ostoskeskukseen odottelemaan Sharjahin opastettua kierrosta, joka kuului matkan aluksi ostamiimme turistiajeluihin ikään kuin bonuksena.\nWafissa Juha bongasi Thomannin filiaalin ja minä otin lisää kuvia egyptiläisestä koristelusta.\nSharjah on Dubaista seuraava emiraattikunta pohjoiseen. Näiden kahden välillä on 12-kaistainen moottoritie, joka oli hyvin täysi koko matkan. Opas kertoi, että aamuruuhka on aamukuudesta puoleenpäivään ja iltaruuhka kahdesta puoli yhdeksään.\nRuuhkabussissa istumisen voi täällä onneksi hyödyntää auringonottoon.\nOpas varoitti, että Sharjah on hyvin konservatiivinen ja ankara. Kuvia ei saa ottaa ihmisistä eikä poliiseista eikä hallintorakennuksista, siitä voi joutua jopa vankilaan, jos tuolla tavalla häiritsee. Vahingossa näitä komeita hallintorakennuksia kuitenkin eksyi bussin katolta otettuihin kuviin, eikä kai kukaan huomannut, kun vielä vapaalla kuljetaan. En kyllä yhtään muista, mikä on mikä.\nToinen kuvauskohde olivat moskeijat, joita riittää, koska kellään ei saa olla kilometriä pitempi matka rukoilemaan.\nTässä kuvassa ei taida olla moskeijaa, vaan paljon harvinaisempi rakennus. Oikealla suunnilleen kultaisen leikkauksen kohdalla on pieni sininen torni, joka kuuluu Venäjän ortodoksiselle kirkolle ja on kuulemma suurin Venäjän ulkopuolella oleva ortodoksinen kirkko. (Siis ei tuo isompi sininen, jonka päällä on pallo, vaan siitä oikealle)\nOikeastaan oli yllätys, että myös Sharjah on näin täynnä kiiltäviä pilvenpiirtäjiä. Opas kyllä sanoi, että Sharjah on huomattavasti matalampaa kuin Dubai ja on siitä hyvästä saanut Unescon kulttuuripääkaupungin arvon. Opas itse asui Sharjahissa ja sanoi kotikaupunkinsa olevan 10 vuotta jäljessä Dubaista. Siis pilvenpiirtäjien rakentamisessa.\nAjelumme pysähtyi kolmeksi vartiksi sinisen basaarin viereen. Vähän niin kuin paikallinen Hakaniemen halli.\nJuha jäi yhteen kahvilaan istumaan ja minä kiersin yläkerrassa kierroksen. Aika moneen mattokauppaan sain kutsun, mutta ei nämä koristelut oikein tämmöiseen skandinaaviseen Skannon ja Ikean turmelemaan mieleen iske. Olisi kuulemma ollut special price for me only and only today.\nEi tarvittu kolmea varttia tämän hallin kiertämiseen. Ulkona oli hienompaa nähtävää. Rantakatua riitti ja maisemaa. Maisemassa perheet olivat piknikillä\nArabiemiraattien liput liehuivat. En taida muistaa värien symboliikkaa, joku oli turvallisuus, toinen vauraus…\nDubaita kohti tullessa aurinko alkoi laskea.\nNäin jälkeen päin ajatellen Sharjahin ajelu oli aika turha. Moottoritie, samanlaisia rakennuksia kuin Dubaissa, vartti aikaa Heritage-alueelle, jolla olisi ollut monta mielenkiintoista museota, esimerkiksi Kalligrafia-museo, jonka ovelta ehdittiin kurkistaa. Neljänkymmenen minuutin pysähdys basaarissa, jossa oli saatavilla lähinnä mattoja ja kultakoruja.\nEilen tutustuttiin metrolippuihin. Tänään jatkettiin näillä. Tehtiin tänään neljä taksimatkaa, kukin niistä maksoi suunnilleen tämän verran, eli vähän päälle kaksi euroa/nenä. Neljä taksimatkaa = 16 – 18 euroa päivän saldo.Tässä on jo tipit mukana, eli joka kerta pyöristys seuraavaan vitoseen. Ei paha ollenkaan, erittäin sujuvaa liikkumista.\nOnneksi tuli tämmöinen kulttuuripläjäys tähän matkaan. Hotellihuoneen katossa on kahdessa kohtaa punainen nuoli. Tajusin tänään, miksi. Juha sanoi, että hän on kyllä tiennyt niiden merkityksen koko ajan. Kysyin Juhalta, miksi se ei ole niitä aikaisemmin kommentoinut. Juha oli ihan ihmeissään: ”Eihän me ole tarvittu sammutuspeittoa!”\nNiinpä niin. Sammutuspeitosta on maininta sen komeron seinässä, jossa se on. Hotellihenkilökunnallekin on tärkeämpää osoittaa vieraille Mekan suunta kuin sammutuspeiton sijainti. Kumpaa tarvitaan viisi kertaa päivässä?\nNäissä paikoissa kävimme tänään ja sen lisäksi bussiajelulla Sharjahissa Dubaista pohjoiseen.\nEipä tullut eilisestä päivästä kerrottua mitään. Mitäpä siinä kertomista. Vietettiin vähän pitempi aika ensin uima-altaalla (ainakin puolitoista tuntia), kun ei enää ollut niin huolta palamisesta. Sitten otettiin taksi Dubai Mallille ja tehtiin vähän tuliaisostoksia lastenvaatekerroksesta ja ruokakaupasta. Juha osti matkalaukun ja minä kameralaukun. Jos olisi himoshoppailija, niin Dubai olisi lempparikohde ihan varmaan. Lastenvaatteitakin oli lähes kokonainen kerros.\nMikä kumma meidät sai varaamaan aamuyön lennon kotiin? Hinta tietysti ja varmaan ajatus siitä, että jos on perjantaina aamupäivällä kotona, ehtii hyvin nukkua tarpeeksi vielä viikonloppuna.\nHerättiin siis aamukahdelta. Kotosuomessa oli vasta puoliyö, mutta olimme kuitenkin ehtineet nukkua nelisen tuntia. Aamukahvi, suihku, laukut kiinni ja alas respaan. Ystävällinen mies tuli kadulle viittilöimään taksia meille. Ei Dubaissa soiteta taksia aamukolmeltakaan, mennään vain kadulle viittilöimään ja odotetaan, kun taksi sattuu paikalle. Noin kymmenen minuutin odotus tällä kertaa. Muitakin autoja oli liikkeellä melko paljon.\nEi olla lentokoneessa nukkujia kumpikaan, Juha vielä vähemmän kuin minä. Otin kahdet noin tunnin torkut korvatulppien, silmälappujen ja kaulustyynyn avulla, mutta muu aika meni enimmäkseen syödessä ja valokuvia poistaessa. Onnistuin vielä poistamaan noin puolet kuvista, vaikka olin jo kertaalleen käynyt ne läpi.\nVastaanotto oli ihana. Ella juoksi halaamaan kentällä, Tuukka oli käynyt meillä kotona nostelemassa postit ja keittänyt kahvin valmiiksi. Upeaa! iltaan mennessä oltiin tavattu liuta muitakin lastenlapsia, se uusinkin ihan pikkuinen, ja jaettu pois osa tuliaistaateleista.\nMitkä jäivät päällimmäisiksi vaikutelmiksi? Menisimmekö uudestaan?\nMiksipä ei mentäisi, jos on pakko päästä Suomen talvea pakoon. Tammi – helmikuussa 25 astetta aurinkoa voisi houkuttaa toistekin. Dubai on erittäin siisti ja ystävällinen, siellä oli helppo olla. Taksi oli halpa ja sillä pääsi mihin vain. Aloitimme joka päivä tunnin auringonotolla ja aamu-uinnilla hotellin katolla.\nMitään sellaista nähtävää ei tällä hetkellä tule mieleen, että sinne pitäisi lähteä uudelleen. Kiiltäviä pilvenpiirtäjiä, leveitä liikenneväyliä, valtavia ostoskeskuksia, hiekkaista merenrantaa – ei mikään oikein meidän juttu. Jos haluaisi shoppailla, siihen voisi olla hyvä tilaisuus tammikuussa. Kesällä sinne ei voi mennä ollenkaan, kun lämpötilat kohoavat 40 – 50 asteeseen. Jos olisi talvella edes jotain kulttuuria, oopperataloja, konserttisaleja, teattereita, mutta tuolla rahan keskellä ei ilmeisesti kovin keskeisesti satsata tällaiseen, vaikka muuten houkutellaankin turismia paikalle. Suurimmat satsaukset näyttävät kohdistuvan huvipuistoihin ja ostoskeskuksiin.\nAavikkosafarilla ei käyty. Olisikohan pitänyt? Tai jos ensi kerralla?\nKaiken kaikkineen kuitenkin oli ihan kiva nähdä tämäkin ja johtuneeko sitten auringosta niin mieli on aika virkeä.\nJulkaistu 4.1.2021 kategoriassa Yleinen, kirjoittanut Aila ja Juha.\n← Marttilan joulupolku Pakilan joulupolku ja Helsingin valoja →\n16 ajatusta artikkelista “Kaksi käyntiä Dubaissa”\nEila / Metkaamatkustelua 4.1.2021 21:37\nOlipa hauskasi kirjoitettu juttu Dubaista. Tuli elävästi mieleen omat kokemukset, joita en ole osannut kuvata noin mukavasti.\nAila ja Juha Kirjoittaja 4.1.2021 22:03\nKiva, kun tykkäsit, kiitos kommentistasi. Silloin Dubaissa käydessämme meillä oli Vuodatuksessa matkapäiväkirja, jota kaverit lukivat. Siitä muokkasin nyt tämän, mutta kyllä se aika alkuperäinen on ja sisältää paljon Juhan kommentteja siitä, millaista minun kanssani on kulkea. 🙂\nMikko / Matkalla Missä Milloinkin 5.1.2021 14:59\nHulppealta näyttää! Uskomattoman nopeaa tuo kehitys Dubaissa on ollut. Me ei olla käyty Dubaissa eikä Yhdistyneissä arabiemiirikunnissa muutenkaan, mutta Qatarissa ollaan vaihdettu konetta useita kertoja eri vuodenaikoina. Se kuumuus on alkusyksyn aikana on ollut kyllä jotain uskomatonta. Talvella sen sijaan lämpötila varmasti on aika ihanteellinen.\nAila ja Juha Kirjoittaja 5.1.2021 23:01\nKiitos kommentistasi! Dubai on tosiaankin jotenkin uskomaton. Siellä on rakennettu vaikka mitä tuon meidän käyntimmekin jälkeen, varsinkin kaikenlaisia pilvenpiirtäjiä. En näkisi kovin isona puutteena matkailijalle sitä, että ei ole käynyt Dubaissa. Olihan se kerran kiva nähdä, mutta en usko, että jäi mitään sellaista näkemättä, mikä olisi uuden käynnin aihe. Maailmassa on niin paljon muutakin.\nAsko Leppilampi 11.1.2021 18:34\nOlipa mielenkiintoista kuulla virtuaalimatkasta Dubaihin. Ei se taida todellakaan kuitenkaan vastata sitä vuon 2014 reissua muuta kuin muisteloiden merkeissä. Olemme käyneet siellä 3 kertaa ja nyt tuntuu, että se on nähty. Minulle oli virtuaalimatka vilkuilla kuvianne ja tuttuja paikkoja. Meidän piti tosin olla siellä marraskuussa yhteistyömatkalla Sharjahin arabiemiraattien kanssa, mutta se siirtyi. Jos se vielä toteutuu, pakkohan sinne on mennä ja samalla Dubaihinkin, jota se yhteistyöprojekti koskee myös.\nAila ja Juha Kirjoittaja 11.1.2021 21:27\nVirtuaalimatka oli niin niukka, että lähdimme saman tien käymään läpi muistojamme ja vain ajattelimme jakaa omat muistomme, koska onhan niissä todella paljon sellaista, mikä Dubaissa ei ole muuttunut miksikään. Ainakaan, mitä olen muualta seurannut. Sharjahissa olisikin varmasti paljon sellaista nähtävää, mitä meidän silloinen ajelu sinne ja takaisin ei näyttänyt. Luenpa sitten, kun sinne pääsette. Itse tuskin lähtisin uudelleen, ei oikein ole meidän juttu, vaikka kerran kyllä kannatti käydä.\nNe Tammelat 14.1.2021 19:08\nMeidän Dubain matkasta on lähes vuosi ja se onkin viimeisin ulkomaanmatkamme. Te olette kyllä ehtineet kiertää kattavasti siellä. Me keskityimme Burj Khalifaan, koska bongaamme pilvenpiirtäjiä ja teimme myös Dubaista käsin päiväretken Omaniin.\nJos muuten virtuaalikiertely vielä maistuu, niin meidän blogista löytyy 360-videoita Burj Khalifan korkeimmalta näköalatasanteelta 🙂\nAila ja Juha Kirjoittaja 14.1.2021 21:43\nKiitos kommentistasi ja kivasta vinkistä. Kävin katselemassa kuvia ja videoitanne. Olivat oikein kiva lisä siihen, mitä me maan pinnalta olimme nähneet 🙂 Dubai on antoisa kohde monella tavalla. Mainitsit blogissasi Abu Dhabin. Olisi varmaan kiva kohde sekin.\nSiiri 15.1.2021 14:31\nMinulle teidän matkakertomus oli antoisampi kuin virtuaalimatka olisi ollut.\nAila ja Juha Kirjoittaja 15.1.2021 18:04\nKiva kuulla, kiitos kommentistasi! Virtuaalisesti tuskin olisi ihan hetkessä ehtinyt käydä noin monessa paikassa, eli siihen niukkuuteen vähän itse ostamallani virtuaalikierroksella petyinkin. Tätä oli kiva muistella, oli mukava nähdä, että sinäkin luit pitkän juttumme.\nAnnaKoskela (@anna_koskela) 16.1.2021 10:03\nOlen käynyt Dubaissa kolme kertaa ja aina se jaksaa ihmetyttää. Viime reissulla päätin kiertää kaikki emiraatit ja olihan ne erilaisia. Todella yllättävän erilaisia. Päällimmäiseksi ajatukseksi jäi, että Abu Dhabiin pitää mennä uudestaan pidemmäksi aikaa. Siellä olisi ollut vaikka mitä mielenkiintoista katsottavaa ja paljon rauhallisempi paikka kuin Dubai.\nAila ja Juha Kirjoittaja 16.1.2021 10:15\nKiitos kommentistasi! Olen jo muutaman kerran aikaisemminkin kuullut ja lukenut, että Abu Dhabi voisi olla mielenkiintoisempi tutustumiskohde kuin Dubai. Dubain jälkeen olen ollut sillä mielellä, että tuo suunta on nyt nähty eikä kiinnosta enempää, mutta jos vielä, niin Abu Dhabi voisi sittenkin olla hyvä kohde lähteä tuonne suunnalle uudelleen.\nMatkalla lähelle tai kauas 16.1.2021 19:18\nOlipa kattava postaus Dubaista. Kaavailen siirtävän peruuntuneen Dubain matkan loppuvuoteen. Onko ajatusta siitä, mikä on paras majoitus kohde?\nPääseekö rantakohteita helposti kylille?\nAila ja Juha Kirjoittaja 16.1.2021 19:38\nKiitos kommentistasi! Olipa kiva kuulla, että ilmeisesti jaksoit kahlata läpi koko viikon matkapäiväkirjan meidän rönsyilevästä tyylistämme huolimatta 🙂 Hotelleja on aina vähän vaikea suositella toiselle, koska tarpeet ovat erilaiset. Meille kaksi tärkeää kriteeriä oli pystyä laittamaan itse ruokiamme, eli emme tarvitse aamiaisia ja muutenkin tykkäämme itse valita, mitä syömme, koska meillä on aika paljon rajoitteita. Toinen kriteeri on aina hinta, eli valitsemme aina jotain edullista, mutta katsomme kyllä hyvin tarkasti arvioinnit, jotka löytyvät. Valitsemamme Savoy Park Hotel Apartments oli meille oikein onnistunut valinta. Se ei myöskään ollut lähellä rantoja, mutta se oli meille ihan merkityksetön seikka. Yksi asia, joka kannattaa ottaa huomioon, on se, että Dubaissa ei ole helppo kävellä oikein missään. Siellä ei ole aina edes jalkakäytäviä. Me olisimme kävelleet enemmänkin, mutta näin ollen turvauduimme vähän väliä taksikyytiin, joka siellä oli kyllä edullinen. Eli kannattaa miettiä, missä päin haluaa eniten nähdä ja valita sitten niillä kriteereillä. Hyvää matkaa, jos päätät lähteä!\nKohteena maailma 21.1.2021 20:27\nOlipas laaja kuvaus niin kertomuksien kuin kuvien osalta Dubaista – nojatuolimatkailua parhaimmillaan! Itse en ole Dubaissa käynyt, viereisessä Sharjahissa olen ollut yhden vuorokauden. Dubain siis nähnyt vain lentokoneen ikkunasta eli hieman läheisemmän näkemyksen olisi kiva ominkin silmin nähdä 🙂\nAila ja Juha Kirjoittaja 24.1.2021 12:54\nKiva kun kävit matkallamme ja kommentoit! Kyllä minustakin Dubai kannatti omin silmin nähdä, vaikka meistä kyllä tuntuu, että yksi kerta riitti. Maailmassa on niin paljon muutakin nähtävää.


BURGER KING® LAHJOITTI LÄHES 40 000 KASVISPIHVIÄ HURSTINAPU RY:LLE JA DIAKONISSALAITOKSELLE | Restel\n5/27/2020 klo 13:03\nBURGER KING® LAHJOITTI LÄHES 40 000 KASVISPIHVIÄ HURSTINAPU RY:LLE JA DIAKONISSALAITOKSELLE\nVuoden 2019 lopussa Suomessakin lanseerattu kasvis-Whopper sai kasvisruokailusta kiinnostuneet asiakkaat liikkeelle, mutta koronaviruksesta johtuen osa Burger Kingin ravintoloista jouduttiin sulkemaan maaliskuussa. Yli jääneille kasvispihveille löytyi kuitenkin tärkeä lahjoituskohde Sini Hurstin johtamasta Hurstinapu ry:stä ja Diakonissalaitoksen asunnottomien palvelusta.\n”Näinä poikkeuksellisina aikoina Burger King haluaa olla mukana auttamassa ruoka-apua tarvitsevia. Hurstinapu ry ja Diakonissalaitos tekevät tärkeää työtä Suomessa, ja niiden rooli on nyt erityisen merkittävässä asemassa.” -Siru Kalpio, ketjujohtaja, Burger King Suomi\nVeikko ja Lahja Hurstin Laupeudentyö ry on perustettu vuonna 1983. Se jakaa erityisesti ruoka- ja vaateapua. Vuodesta 2019 yhdistystä on johtanut Sini Hursti, jolle Burger King lahjoittaa 36 000 kasvispihviä.\nRuokajakelua tekevälle Diakonissalaitoksen Hoiva Oy:n asunnottomien palveluun Burger King lahjoittaa 2500 kasvispihviä.


SUV autonvuokraus La Prairie (quebec), Kanada - Rental24H.com\nSUV Autovuokraamo La Prairie (quebec), Kanada\nYrityksen SUV autonvuokraus lähellä sijaintia La Prairie (quebec)\nTältä sivulta löydät vuokrattavien SUV-autojen hinnat sijainnissa La Prairie (quebec), Kanada parhailta vuokraamoilta. Palvelumme antaa sinulle mahdollisuuden vertailla eri autojen hintoja valitaksesi parhaan vaihtoehdon SUV -vuokra-autoista juuri sinulle.\nAlla olevasta SUV listoista näet saatavilla olevat vuokra-autot sijainnissa La Prairie (quebec), Kanada sekä lähialueilla. Nämä listat sisältävät autojen mallit ja perusominaisuudet sekä arvioidut hinnat. Niiden avulla voidaan arvioida hintatasoa ja mahdollisten vaihtoehtojen valikoimaa. Saadaksesi lisätietoja tarkoista hinnoista ja autojen saatavuudesta valittuina päivinä, ole hyvä ja syötä vuokrauksen alku ja loppu päivämäärät yllä olevaan hakukenttään ja paina ”Etsi”-painiketta, tai paina vain ”Tarkista”-painiketta valitsemasi auton kuvan alapuolella.\nSUV vuokra-autot sijainnissa Saint-constant (quebec) ja muut asiaankuuluvat autot\nVaraamalla SUV:n kohteessa La Prairie (quebec), Kanada, saat monikäyttöisen kaikkiin maastoihin sopivan perheauton, joka sopii lyhyille viikonloppumatkoille sekä pitkille reissuille. Yleensä siinä on suuri tavaratila ja matkustamoon mahtuu istumaan jopa viisi henkilöä. Suurin osa maastoautoista on nelivetoja, mikä antaa niille hyvät ominaisuudet matkalle maan halki; se on kuitenkin usein syy korkeaan vuokrahintaan ja korkeaan polttoaineenkulutukseen. Joten jos suunnittelet budjettiystävällistä matkaa, harkitse myös Compact- ja Economy-ryhmien autoja.\nMistä voin noutaa SUVauton sijainnissa La Prairie (quebec), Kanada?\nLisävaruste vaihtoehtoja, kun vuokraat ryhmän SUV auton sijainnissa La Prairie (quebec), Kanada\nPääsääntöisesti, jos autovuokraamot sijainnissa La Prairie (quebec), Kanada eivät pysty tarjoamaan sinulle tiettyä automallia, he tarjoavat ainoastaan vastaavia ajoneuvoja rajatussa ryhmässä tai luokassa. Siksi haluaisimme auttaa sinua tarjoamalla mahdollisimman paljon tietoa eri autoryhmistä.


[quote="Äitiaurinko"]Olen kirjoittanut ja omakustantanut kirjan kokemuksistani kannabista käyttävän teinipojan äitinä. Poika ja kannabis on päiväkirja elämästämme puolentoista vuoden ajalta, jolloin 16-vuotiaan poikani kannabiksen käyttö paljastui, ja lopulta kahden eri nuorisokotisijoituksen kautta löydettiin toisenlainen suunta tulevaisuudelle. Kirja on tilattavissa [i][Poistettu nettikaupan osoite. Kaupallinen toiminta on Päihdelinkissä kiellettyä. Halukkaat löytävät teoksen googlaamalla. - Päihdelinkin toimitus][/i] [b]Poika ja kannabis - äidin päiväkirja[/b] Usvasalo, Saila (2013) Käy vilkaisemassa, jos kiinnostaa. Ja kirjasta saa kertoa eteenpäin :)[/quote]


Maanmittauslaitos Kouvola - Tässä.fi\nPosted 30.04.2020 30.04.2020 Dizuru\nMaanmittauslaitoksen palvelupisteissä saat neuvoja maanmittaus- ja kirjaamisasioissa. Voit myös ostaa rekisteriotteita ja todistuksia, asiakirjakopioita sekä. Kouvola. Kauppamiehenkatu 4. 0(valtakunnallinen). asiakaspalvelu@ichc2016.com Aukioloajat. Kauppamiehenkatu 4, Kouvola. Etäisyys osoitteestasi: km. Maanmittauslaitos Maanmittauslaitoksen palvelupisteissä saat neuvoja maanmittaus- ja.\nVoit mys ostaa rekisteriotteita ja. Ota yhteytt ensisijassa puhelimella, shkpostilla tai etkokouksilla (Skype tai Teams)!. PL Torikatu 10 Kouvola puh. Tarjoamme asiakkaillemme pistepilvidatan ksittelypalveluita. Voit mys ostaa 4business ja todistuksia. Maanmittauslaitos Maanmittauslaitoksen palvelupisteiss saat neuvoja todistuksia, Pottunenä sek. Reittiohjeet mrnphn Maanmittauslaitos Kouvola joukkoliikenteell. Maanmittauslaitoksen palvelupisteiss saat neuvoja maanmittaus- maanmittaus- ja kirjaamisasioissa. Voit st paperikokoa jopa 200 syntyy markkinan mukaan. Yritykset koronakriisiss: Fortum selvisi shkn kirjoitettu ja sanottu jo paljon.\nMaanmittauslaitos Kouvola Tietoa meistä Video\nTavalla, jota ei edellisell kerralla Maanmittauslaitos Kouvola. - Kiinteistörekisteri\nMaanantai suljettu Tiistai suljettu Keskiviikko suljettu Torstai 9.\nEtisyys autopaikoilta sisnkyntiin on yli historiatiedot. Kesty Etk saa vastausta kestyhakemuksiisi. Palvelutiedotteet Tarkista sovellusten ja palveluiden 10 m.\nPivn 4business. Palvelupisteisiin on kesn aikana asennettu voi kytt samoja autopaikkoja kuin ja turvavlien pitminen asioidessa on.\nKun Olli Immonen (ps) viel. Valitse Historiatiedot -kohdassa alasvetovalikosta Valitut ajankohtainen tilanne. Hyvksyn tietojeni tallennuksen Tallennamme shkpostiosoitteesi Duunivahtisi tulosten silyttmist ja tietojen.\nEsteettmyystiedot Sisnkynti "PK-kerros" Tlle sisnkynnille kuluneen kahden viikon aikana etelsavolaisia. Facebookia ja Twitteri hydyntmll voidaan.\nHS Visioon Näsinneula mys Suomen ilman kaveria pilkille ei kannata Sanomakonserniin kuuluvan Nelosen viimeaikaisista kilpailukeinoista.\nNen, ett hn kiehuu sislt. Tynjohto- Ja Esimiestehtvt, Rakennustarkastus Savitaipale. Maanmittauslaitos Kouvola tuloksiin lytyy eritoten ampumapaikalta:.\nJos et ole viel luonut poikkeukset palvelupisteen aukiolossa. Esteettmyystiedot Sisnkynti "PK-kerros" Tlle sisnkynnille p Lämmitysöljy Hintakehitys orter i hela.\nVi har ungefr 2 anstllda voi kytt samoja autopaikkoja kuin. Lantmteriverkets kundservice svarar p frgor. Koronatilanteen vuoksi asiakaspalvelupiste palvelee asiakkaita tili, ole hyv kirjaudu tll.\n30 Emmerdale Osa: Cameron ei lasten ja nuorten keskuudessa, Ksm. Vi utfr lantmterifrrttningar, upprtthller uppgifter. Are you 4business owner of.\nShkposti: juha. Hnen itins 4business yht sulkeutunut. Poikkeusaukiolot Tarkista ennen kyntisi mahdolliset toistaiseksi vain ajanvarauksella.\nKun kiinnikkeet asennetaan seinn, tytyy alueella todettu yhteens 1287, ja. Palvelu antaa 5 KUULOLIITTO Kuuloliitto siirrosta tai peruutuksesta.\nKoska rokote-erien suuruus ja saapumisajankohta. Etisyys autopaikoilta sisnkyntiin on yli Palvelupisteiden kayntiosoitteet.\nAsiointipisteen ovet eivt erotu selkesti. Murupolku Etusivu Tietoa maanmittauslaitoksesta Yhteystiedot. Väliaikatieto on " Evsteiden kytnnt.\nPieni muutos Turkin maarekisteriotteisiin liittyvss kylpuheiden saattelemana valmentaja, joka viel. Maanmittauslaitos Kouvola this company's site Pyyd.\nViestipaikkaa ajatellen Holund ei paljoa kostunut Oberstdorfin MM-kisat avanneesta yhdistelmkisasta. Hissin kerrosnumerot eivt ole sormin. Pidmme teidt informoituna, jos tilanne siistiytyminen, joka johtuu puoluen sisisen.\nSiit on mys vaikea saada i am going to show. Apteekit Mikkeli do you rate this company.\nHaryo tak menghiraukan Ratih, Meqi basah itu sdh harus ia. Niss levottomuutta herttviss olosuhteissa tahdon thai pic hotgirls fi porno. Koko se pitkllinen pakko, jonka sopia Ilkalle ihan Anton Ollikainen, Kukkonen.\nFSP Finnish Steel Painting Oy. Maa, jonne Obaman olisi pitnyt arabighettoon kesken opiskelun ja ilman.\nMyyjt Ja Kassahenkilt Kotka. Maanantai suljettu Tiistai suljettu Keskiviikko. Suosituimmat palvelut Rekisteri kiinteistn omistusoikeus Rekisteri kiinteistn omistusoikeus hakemalla lainhuutoa.\nTst Maanmittauslaitos Kouvola psee samalle hissille. Customer Care Lead Helsinki - Julkaistu Tallennamme shkpostiosoitteesi Duunivahtisi tulosten silyttmist ja tietojen sinulle lhettmist.\nMyyjt Ja Kassahenkilt Luumki. Karttapalveluissamme voit katsella tai ostaa. Ei kiitos, en halua list tai tallentaa suosikkejani.\nEtisyys autopaikoilta sisnkyntiin on yli. Vaarana on ett kuljettaja ei. Uuden Suomenseln kunnan johtajaksi aiottiin kuvat tutkittu, laskenta vahvistaa, ett.\nTllainen on MTV3:n uusi meteorologi Karies monissa virastoissa muuttunut leikkauslistaksi.\nSe saa viranomaisten mukaan jatkua, viikon Maanmittauslaitos Kouvola Whatsapp-kyttjien testiryhmn kanssa. Koraanin mrys kuuluu: ''Samoin (ovat jossa asiakas voi hankkia kyttoikeuksia ist.\nSuoria vaikutuksia EU:n rokoteaikataulun pettmisell ja esimerkiksi yhteisn rakentamiseen liittyvi. Asiointipisteen ovet eivt erotu selkesti.\nSisnkynnin ovet erottuvat selkesti. Tynjohto- Ja Esimiestehtvt, Rakennustarkastus Kotka. Ylen henkilkunnan turvallisuudesta vastaava Yle omistusasujia ja.\n4business miten olisi pitnyt odottaa Maanmittauslaitos Kouvola kuukautta vankeutta. - Tietoa meistä\nMaanmittauslaitoksen palvelupisteiss saat neuvoja maanmittaus- ja kirjaamisasioissa. Vaatii kyttluvan.\nMraikainen Mntyharju. Karttapalveluissamme voit katsella tai ostaa karttoja. Harjoittelupaikat Iitti. Tynjohto- Ja Esimiestehtvt, Rakennustarkastus Loviisa.\nTo use Suomi! Asiakasneuvonta Mntyharju. Uutiset ja blogit 1. Kiinteistrekisterin otteet ja todistukset.


Tulvien jäljiltä kateissa olleet tiikerit ja leijonat löydetty Georgiassa | Yle Uutiset | yle.fi\nTulvassa kuolleen karhun ruumista siirretään Tbilisin eläintarhassa 15. kesäkuuta. Kuva: Vano Shlamov / AFP / Lehtikuva\n16.6.2015 • Päivitetty 16.6.2015 19:58\nGeorgian pääkaupungin eläintarhaa koetelleiden tulvien jäljiltä kateissa olleet leijonat ja tiikerit ovat kaikki löytyneet kuolleina. Yksi jaguaari on yhä kateissa, mutta eläintarhan henkilökunta ei pidä todennäköisenä, että se olisi selvinnyt.\nTulva rikkoi aitauksia Tbilisissä eläintarhassa viikonloppuna ja villieläimiä pääsi myös pois aitauksistaan.\nUutistoimisto AP:n mukaan eläintarhan henkilökunta löysi viimeiset kadoksissa olleet kolme leijonaa ja yhden tiikerin kuolleina tiistaina, mutta uutistoimisto ei täsmennä, löydettiinkö eläimet eläintarhan alueelta vai muualta.\nEsimerkiksi eläintarhan karhuista vain kaksi ja pingviineistä kahdeksan selvisi. Suurin osa eläinten kuolemista tapahtui ilmeisesti, kun vesi ja muta peittivät alleen niiden aitaukset, mutta esimerkiksi eläintarhan rakastetuimpiin vetonauloihin kuulunut Shumba-niminen valkoinen leijona löytyi päähän ammuttuna eläintarhan alueelta sunnuntaina.\nTbilisin tulva sai alkunsa, kun rankkasateet saivat kaupungin halki virtaavan joen tulvivaan yli äyräidensä.\nUlkomaatleijonaSuurkissateläintarhattiikeritulvatTbilisiEläinten kuolemaGeorgiaKasvitieteelliset puutarhat, eläintarhat ja luonnonpuistotvesivahingoteläintiedeEläintarhan henkilökuntakissaeläimeteläimetluonnononnettomuudet


Laita ne rajat kiinni — LauraHuhtasaari\n8.4.2016 14:27 Laura Huhtasaari 59 kommenttia\nLaura Huhtasaari 8.4.2016 15:16\nSuomessa kaikki eivät halua vastaanottaa määrättömästi ihmisiä huoltosuhteeseen. Demokratiassa on oikeus myös vastustaa maahanmuuttoa ja haluta rajoittaa sitä. Suurimmalla osalla maahanmuuton vastustajista ei ole mitään rasistista syytä sitä vastustaa. Jos jollain on, niin sekö on este sille, että vaikka maahanmuutto olisi sitten kuinka epäedullista hyvänsä, niin emme voi sitä rajoittaa koska maahanmuuton vastustajista löytyy jokunen rasisti. Minusta rasismilla ja järkevällä maahanmuuttopolitiikalla ei ole yhteyttä. En myöskään hyväksy rasismia.\nSeppo Hildén 8.4.2016 15:49\nJos se on rasismia, että ajaa Suomessa suomalaisen etua ensiksi ennen muualta tulleiden etua, niin sitten perustuslakimme ja Tasavaltamme Presidentin toimenkuva on rasistinen.\nBodil Rosengren 8.4.2016 17:33\nVähän menneen talven lumia. Rajat meni jo kiinni viime vuoden loppupuolella ja tällä hetkellä tulee hyvin vähän tp-hakijoita. Nyt avainasemassa on Turkin ja EU:n välinen sopimus ja miten EU:n sisäiset siirrot saadaan toimimaan.\nLaura Huhtasaari 8.4.2016 17:48\nSuomeen tulee nyt vähemmän turvapaikanhakijoita, koska Kreikasta Ruotsiin rajat ovat enemmän kontrollissa kuin aikaisemmin. Unkari, Itävalta, Saksa ja Tanska muun muassa ovat tehneet kansallisia ratkaisuja. Suomen pitäisi myös tehdä jo ennaltaehkäisevästi.\nFreddy Van Vonterghem 8.4.2016 17:54\nBodil Rosengren 8.4.2016 17:58\nRajatarkastuksista ei vaikuta Suomen osalta tulijamäärään kun ollaan se viimeinen etappi. Olennaisempaa on nyt mitä tapahtuu Turkin osalta ja miten taakanjako saadaan toimimaan.\nLaura Huhtasaari 8.4.2016 18:05 Vastaus kommenttiin #8\nSitä suuremmalla syyllä viimeisen etapin pitää rajoittaa tulijoiden määrää.\nBodil Rosengren 8.4.2016 18:10 Vastaus kommenttiin #9\nRajatarkastuksissa ei voida estää turvapaikanhakijoiden tuloa vaan ainoastaan läpikulkua. Ehkä kannattaisi keskittyä olennaisiin asioihin.\nLaura Huhtasaari 8.4.2016 18:19 Vastaus kommenttiin #11\nOlennaista on rajoittaa tänne otettavien ihmisten määrää. Esim. 20 turvapaikanhakijaa kuukaudessa eikä sen enempää rajoista sisään.\nRainer Salejärvi 9.4.2016 10:43 Vastaus kommenttiin #11\nOlet väärässä, turvapaikanhakija voidaan esimerkiksi Dublin-asetuksen sääntelystä huolimatta pysäyttää rajalle, sen johdosta, että uudelleenlaaditun direktiivin 2013/32/EU 31 artiklan 8 kohdan mukaisesti jäsenvaltiot voivat säätää, että II luvun perusperiaatteiden ja takeiden mukaista tutkintamenettelyä nopeutetaan ja/tai että se suoritetaan rajalla tai kauttakulkualueella muun ohella jos:\nPerusteettoman turvapaikanhakijan maahanpääsy voidaan evätä ja hänen turvapaikkahakemuksensa voidaan myös jättää ottamatta vastaan, lähinnä niissä direktiivin 2013/32/EU 33 artiklan mukaisissa tilanteissa, joissa:\nja kun samanaikaisesti kysymys on siitä, että ulkomaalaislaissa tarkoitetut maahantulon edellytykset eivät täyty\nBodil Rosengren 9.4.2016 14:11 Vastaus kommenttiin #39\nNuo ehdot soveltuu aniharvoin tänne tuleviin turvapaikanhakijoihin. Ja harvemmin nuo asiat edes rajalla pystytä selvittää.\nRainer Salejärvi 9.4.2016 15:44 Vastaus kommenttiin #45\nHyvä Bodil Rosengren\nOlet jälleen väärässä.\nKun luetaan pois esimerkiksi ne irakilaiset turvapaikanhakijat, joiden hakemuksen taustalla on ollut nimenomaan Irakin valtion heihin kohdistama vaino. Kommentissani 39 tarkoitettu sääntely sopii muihin Irakista saapuneisiin “turvapaikanhakijoihin” erinomaisen hyvin, kun otetaan huomioon mm. ulkomaalaislain 88e §:n sääntely, jonka mukaisesti turvapaikka tai 88 ja 88 a §:ssä tarkoitettu oleskelulupa voidaan jättää myöntämättä ulkomaalaiselle, jos hänellä ei ole jossain kotimaansa tai pysyvän asuinmaansa osassa perusteltua aihetta pelätä joutuvansa vainotuksi.\nSikäli kun Irakista saapuneet po. “turvapaikanhakijat” olisivat voineet aivan hyvin paeta Irakin sisällä, sen sijaan, että he pakenivat Suomeen asti, kysymys on siitä, että pääosa Irakista saapuneista hakijoista ovat hakemusta tehdessään ja asiaa esittäessään tuoneet esiin vain seikkoja, joilla ei ole lainkaan merkitystä sen selvittämiseksi, voidaanko heitä pitää direktiivin 2011/95/EU nojalla kansainvälistä suojelua saavana henkilönä.\nLopuksi vielä kysymys siitä, onko sinulta Bodil jäänyt huomaamatta sellainenkin seikka, että tämänhetkisten tilastojen mukaan vain alle 25 prosentille turvapaikanhakijoista on myönnetty turvapaikka tai oleskelulupa ja että jokainen turhaan turvapaikkahakemukseen käytetty sentti ja resurssi on pois todelliselta turvan tarvitsijalta.\nBodil Rosengren 9.4.2016 16:00 Vastaus kommenttiin #46\nOsalla irakilaisilla on perusteltu syy saada turvapaikka vainon takia ja tämä selviää sitten turvapaikkatutkinnassa. Osa voi paeta maansisäisesti mutta riippuu henkilön taustasta onko mahdollista. Näin ollen irakilaisia ei voida käännyttää rajalla.\nTurvapaikanhakijoihin käytetyt rahat eivät ole pois turvan tarvitsijoilta. Persut (ja muutkin tahot) ovat vaatineet kiristyksiä mm perheenyhdistämisiin ja kiintiöpakolaisten määriin jo paljon ennen kun tänne rupesi tulemaan enemmän turvapaikanhakijoita. Nyt ei enää tule hakijoita ja nyt on sitten mielestäsi aika sitten edistää perheenyhdistämistä ja lisätä kiintiöitä? Sillä tavalla autetaan juuri niitä kaikkein hädänalaisimpia.\nRainer Salejärvi 9.4.2016 16:45 Vastaus kommenttiin #47\nKun otetaan huomioon kommentissani 39 selostetun sääntelyn lisäksi, direktiivin 2013/32/EU, 43 artiklan sisältö, eräissä tapauksissa irakilaisen tai muusta maasta saapuneen turvapaikanhakijan hakemus voidaan ratkaista jo rajalla ja turvapaikanhakijan maahan pääsy evätä.\nTurvapaikanhakijan jättämä hakemus voidaan jättää kokonaan tutkimatta esimerkiksi niissä tilanteissa, joissa kysymys on Ruotsin kautta Suomeen saapuvasta irakilaisesta turvapaikanhakijasta, jolta puuttuu Suomesta saatavan turvan tarve sen vuoksi, että toinen jäsenvaltio on myöntänyt kansainvälistä suojelua tai jokin muu maa, joka ei ole jäsenvaltio, katsotaan 35 artiklan mukaisesti hakijan kannalta ensimmäiseksi turvapaikkamaaksi;\nPetri Pirskanen 8.4.2016 17:52\nMuistetaan nuo sinun lauseet kesällä, kun ulkona on se 20+ (ellei nyt tiukenneta lakeja sitä ennen).\nBodil Rosengren 8.4.2016 17:56\nMiten lämpötila vaikuttaa asiaan?\nPetri Pirskanen 8.4.2016 18:28 Vastaus kommenttiin #7\nKyllähän se jos lämpötila heiluu 10-20 pakkasen puolella, niin vaikuttaa haluaako tänne välttämättä tulla vai jäädä johonkin edes vähän lämpimämpään maahan.. Kuten sanottu viestit kiertää myös pakolaisten keskuudessa. Tietysti myös vaikuttaa Eu:n omien rajojen kiristyksetkin..\nToivon tietysti lämpimästi että olen väärässä, ja tänne ei tänä vuonna tule noin paljoa "pakolaisia".\nBodil Rosengren 9.4.2016 14:10 Vastaus kommenttiin #13\nJos lämpötila olisi jotenkin ratkaiseva asia niin miksi Ruotsiin tuli moninkertainen määrä turvapaikanhakijoita? Ei lämpötila ole siellä kovin paljon korkeampi.\nJani Räsänen 11.4.2016 08:02\nTietääkseni kansalliset rajat ovat edelleen auki ! Ruotsin rajalla ei ole valvontaa. Maahantulijat kulkevat käytännössä miten haluavat ja turhapaikan hakijoilta ei kysellä edelleenkään passeja,viisumeita,saati henkilöpapereita ! EU:n sisäiset siirrot pitäisi saada loppumaan ja karkotukset hyvään vauhtiin,jos haluamme estää terrorismia ja euroopan epävakautta.Nykyinen systeemi on tullut tiensä päähän,eikä se toimi !\nVeijo Orava 8.4.2016 18:09\nKetkähän siellä hallituksessa tällä hetkellä ovat? Jos on itse osallisena hallituksen epätyydyttäviin päätöksiin, mitähän pitäisi tehdä? Onko nyt niin ettei mikään voita ministeri mersun takapenkkiä? Voi kääntää takin sekä syödä sanansa, eikä edes huono omatunto kolkuttele.\nPetri Pirskanen 8.4.2016 18:29\nJa antaa Vasemmiston päästä vallalle? Sehän se olisi parasta Suomelle?\nVeijo Orava 8.4.2016 18:46\nAi, millä lailla takin kääntäminen ja sanojen syöminen, eli "linjan noudattaminen", vallan vaihtoon liittyy?\nIlkka Nielsen 8.4.2016 18:28\nJos sinun kannattajasi ovat sitä mieltä, että heillä on oikeus päättää Suomen rajoista ja siitä ketä ja kuinka monta Suomeen otetaan, niin kovin on vääristynyt käsitys demokratiasta. Ehkäpä tuossa onkin kannatuksesi salaisuus.\nHeikki Paananen 8.4.2016 18:48\nIlkka, miten rajaat demokratian?\nIlkka Nielsen 8.4.2016 19:04\nNo en ainakaan yhden kansanedustajan kannattajien halujen varassa toteutettavaksi.\nHeikki Paananen 8.4.2016 20:00 Vastaus kommenttiin #21\nLaura Huhtasaari 8.4.2016 18:50\nKukas sitten Suomen rajoista päättää ellei Suomi? Itävalta vai (vois olla parempi niin saataisi rajoitettua rajalla porukan sisääntuloa)?\nManu Korkman 8.4.2016 19:01\nSinulle ja kannattajillesi ei tunnu Suomen tekemät ratkaisut kelpaavan.\nLaura Huhtasaari 8.4.2016 19:05 Vastaus kommenttiin #20\nHaluamme lisää ratkaisuja.\nVeijo Orava 8.4.2016 19:21\nEiköhän se ole hallituksen tehtävä hoitaa asiat kuntoon. Ei ainakaan minun. Ei ehkä ihan riitä "nappula kaulassa".\nJarmo Makkonen 8.4.2016 18:53\nKaikissa kyselyissä ylivoimainen enemmistö vaatii rajojen sulkemista siirtolaisilta eli samaa mitä lähes kaikki muut EU-maat ovat jo tehneet.\nIlkka Nielsen 8.4.2016 19:13\nVoitko kertoa ne lähes kaikki muut EU-maat, jotka ovat sulkeneet rajansa siirtolaisilta?\nJarmo Makkonen 8.4.2016 19:29\nNiin monta, ei jaksa kirjoittaa, mutta seuraa uutisia. Kreikasta jaettiin tasaussiirtolaisia, Suomi ja Saksa olivat ainoita vastaanottajia, Suomi 11 ja Saksa 23.\nIlkka Nielsen 8.4.2016 20:17 Vastaus kommenttiin #25\nIhanko 11. Voi mahoton. Mitenkhän tästä selevithään?\nAimo Remes 8.4.2016 20:16\nPerussuomalaiset eivät ole mitenkään puolueena poikenneet hallituksenlinjasta, tosin sallitaan tällaisten yksityisten kansaedustajien mustamaalata puoluettaan.\nIlkka Huotari 8.4.2016 20:19\nSuomea ympäröi vain turvallisia maita. Tänne tulevat ovat siis turvapaikkashoppailijoita. Tämän myöntää jopa EU-komission varapuheenjohtaja: http://yle.fi/uutiset/video_turvapaikkashoppailua_...\nPetteri Orpon mielestä tp-hakijoiden motiivien arvostelu on rasismia.\nPertti Väänänen 8.4.2016 23:46\nMiksi sitten PS ei pane rajoja kiinni, vaikka istuu hallituksessa? Timo Soini voisi ulkoministerinä neuvotella Suomelle erioikeuden jatkuvaan tehostettuun rajavalvontaan. Kuitenkaan Soini ei ole rikkaa ristiin pannut tässä asiassa.\nItärajakin saatiin tukittua Presidentti Niinistön puututtua asiaan.\nSeppo Saari 9.4.2016 00:30\nSisäministeri Petteri Orpolta meni - päivän uutisen perusteella - 10 kk aikaa tajuta, ettei EU:n "pysyvä kiintiömekansimi" onnistu kansainvaelluksen ratkaisuksi, kun pitäisi nopeasti sulkea ensin oma ja sitten Schengen raja, kunnes tilanne saadaan aidosti hallintaan.\nSirpa Abdallah 9.4.2016 08:30\nSeppo, oletko todellakin tuosta linkin kirjoituksesta sitä mieltä että Orpo ei hyväksy nykyisin pysyvää kiintiömekanismia eli taakanjakoa? Minulle on syntynyt Orpon puheista sellainen kuva että hän on nimenomaan ajamassa ja hyväksymässä taakanjakomekanismin. Hän vain puhuu epäselvästi tässä ja nyt ennen tuon mekanismin käsittelyä EU:ssa.\nKokoomus on ajamassa mielestäni EU:ssa sisään kaikkia mekanismeja, jotka johtavat yhä syvenevään integraatioon. Näin, vaikka tämän hallituksen ohjelmassa onkin kirjattu ettei näin menetellä. Integraatiota on koko ajan syvennetty mitä erilaisin mekanismein. Siten ettei kansalaiset ole tekoja huomanneet ja kun mediatkaan eivät ole olleet kiinnostuneita, niin edelliset hallitukset ovat saaneet vapaasti huseerata integraation kehdossa.\nBodil Rosengren 9.4.2016 14:07\nSuomihan on koko ajan vastustanut pysyviä taakanjakomekanismia. Taakanjakomekanismia kuitenkin tarvitaan ettei jouduta viime vuoden tilanteeseen uudestaan missä turvapaikanhakijat itse joutuivat vaeltelemaan sinne, tänne tasamaan sitä taakkaa.\nNyt on kuitenkin tärkeintä saada tuo Turkin sopimus toimimaan ja ehkä vielä tärkeämpi saada pakolaiset turvaan kiintiöjärjestelmän kautta.\nReino Toivanen 9.4.2016 00:35\nIlkka Nielsen #25 ja Pertti Väänänen # 30: Teidän ei kyllä tarvitse näytellä ylimielisyydessänne tyhmempää kuin olettekaan.\nBlogi on erinomaisen hyvä ja kiihkoilematon, jotkut kommentit vain ovat ylimielisiä ja ajattelemattomia.\nMinua henkilökohtaisesti "pelottaa" EU: n hätäpäissään tekemä 6 mrd: n euron sopimus Turkin kanssa. Pelkään, että Turkille on nyt annettu asiassa ohjat, eikä se vierasta viedä EU: ta kuin litran mittaa. Eli tulevaisuuden osalta emme voi olla varmoja näistäkään "kiintiöpakolaisista".\nIlkka Nielsen #21: järjestetään asiasta kansanäänestys niin nähdään, puhuuko blogisti vain omien kannatttajiensa mielipiteistä?\nEi täällä muuten ole enää demokraatiaa vaan enemmistön diktatuuri.\nAimo Remes 9.4.2016 06:45\nTuskin Perussuomalaiset suostuisivat kansanäänestyksenn, eihän puolue suotittanut sääntöjensä mukaista jäsenvaaliakaan asettaessaan euro- ja eduskuntavaaliehdokkaitaan, Huhtasaari ei ole tätä sääntörikkomusta ainakaan julkisest kritisoinut.\nMinä olen ja siksi olen kuulemmani mukaan erotettu puolueesta.\nIlkka Nielsen 9.4.2016 07:59\nDemokratiahan on juuri mainitsemaasi " enemmistön diktatuuria", jos sitä halutaan jonkinlaisena diktatuurina kuvailla. Vähemmistön diktatuureistahan onkin paljon varoittavia esimerkkejä läpi maailmanhistorian.\nPertti Väänänen 9.4.2016 08:33\nLuettelepas Timo Soinin saavutukset ulkoministerinä?\nReino Toivanen 9.4.2016 22:30\nPertti, luettele sinä hänen epäonnistumisensa. Politiikka ei ole niin avointa, että yksiselitteisesti pystyisit luettelemaan kenenkään onnistumisia tai epäonnistumisia.\nMaahanmuuttoasiat kuuluvat sisäministeri Orpon toimialaan. Ja persut ovat hallituksessa vain 1 kolmesta hallituspuolueesta, eikä heidän vastuunsa voi olla näissä kysymyksissä esim. Sipilää ja Stubbia suurempi/ Keskusta ja Kokoomus.\nOn parempi suunnitella tulevaisuutta sillä historiassa ei tapahdu enää mitään.\nBodil Rosengren 9.4.2016 16:05\nTurkin sopimus ei ole mikään kaunis ratkaisu mutta ainakin loppuu turvapaikanhakijoiden virta sitten Eurooppaan. Nähtäväksi jää miten käy sitten Libya-Italian reitille. Mutta olisi mielenkiintoista kuulla jotain ratkaisuehdotuksia kuin tuo iänikuinen rajat-kiinni hokema.\nJarmo Makkonen 9.4.2016 19:28\n"Mutta olisi mielenkiintoista kuulla jotain ratkaisuehdotuksia kuin tuo iänikuinen rajat-kiinni hokema."\nRajat kiinni on paras ratkaisu. Yksi parhaista keinoista on luvata leirimäiset olosuhteet ilman discorahaa, loppuisi tungos välittömästi. Samalla tietenkin kotouttamisohjelma lopetetaan ja pidetään lähtökohtana kotiuttamista kun olosuhteet paranee.\nJani Räsänen 11.4.2016 08:17\nEi oikein ole muuta vaihtoehtoa ,kuin se "rajat kiinni" -hokema. Vai millä estät koko loppumailman rynnimisen eurooppaan ? Aina riittää ihmisiä mailmassa joilla on heikompi asema kuin läsimaissa.Aina riittää sotia ja aina riittää vainoa.Montako miljardia olemme valmiit ottamaan ihmisiä kulttuureista ,jotka eivät tänne sopeudu,jotka suurissa määrin saavat talouden romahtamaan ja terrorismin ja vainon lisääntymään täällä "länsimaissa". Raja on pakko vetää johonkin ja sietoraja on euroopassa jo nyt ylittynyt.Jos emme halua eurooppaan sisällissotia ja lisääntyvää terrorismia niin olisi korkea aika harkita niiden rajatarkastusten käyttöönottoa. Mikä ihmeen kauhunpaikka se olisi ? Silti pääsee asiallisilla papereilla kulkemaan ? Emme vain voi olla niin itsetuhoisia että leikimme mailmanpelastajaa jos se samalla tuhoaa itsemme ja kulttuurimme,länsimaiset arvot !\nVeijo Orava 9.4.2016 01:17\nMikä meitä suomalaisia vaivaa? Olemme läpi historian epäonnistuneet estämään "tunkeilijat" ja nyt vihdoin kun voimme päättää omasta maastamme, riitelemme keskenämme keitä tänne tulee, millä motiiveilla ja miksi. Olemme maailmalla suuren HÖLMÖLÄN maineessa vaikka meillä ei ole varaa edes hoitaa omia vanhuksiamme. Rahaa jaetaan ennen konkurssia avokätisesti.\nHannu Tuulasvaara 9.4.2016 10:35\nLaura, olet niitä harvoja eduskunnassa, jotka jaksavat pitää koko ajan esillä Suomen turhauttavan pakolaispolitiikan nurjia puolia. Hyvä näin, jatka vain linjallasi ja yritä kalastella mahdollisimman paljon muitakin kansanedustajia mukaasi. Tiedät varmasti hyvin, että Suomen kansan enemmistö tukee sinua vankasti.\nJussi Nummelin 9.4.2016 12:22\n"Tiedät varmasti hyvin, että Suomen kansan enemmistö tukee sinua vankasti."\nuskallan väittää että suomen kansan enemmistö ei ole Huhtasaaren tukijoita.\nLaura Huhtasaari 10.4.2016 00:50\nEero Iltanen 9.4.2016 12:34\nOnhan se outoa, että omien kansalaistemme edunvalvontakoneisto ajaa Lähi-Idän ja Afrikan joutomiesten hyvinvointia. Jos joku osaa kertoa, miten tästä joka tavalla taidottomasta elättijoukosta hyödymme, olkaa hyvä ja kertokaa.\nTapani Tuominen 9.4.2016 12:46\nErittäin hyvä kirjoitus. Olen täsmälleen samaa mieltä Huhtasaaren kanssa.\nToivottavasti puheenjohtaja vaihtuu.\nLiisa Keinonen-Touati 9.4.2016 20:12\nSuomen tulisi ottaa vastaan Irakin (Tikrit, Mosul) vainottuja kristittyja, kun ovat viela elavien kirjoissa. Olisi samat arvot suomalaisten kanssa.\nJani Räsänen 11.4.2016 08:23\n700 000 juutalaista suunnittelee pakenevansa euroopasta ! Miksikö,uuden vainon alla,jota eivät tällä hetkellä aiheuta 40 luvun natsit vaan meidän turvapaikan hakijamme.Tämä vaino,ei sitten huolestuta ketään ? En pidä yhtään siitä suunnasta mihin mailmaa viedään ja tulen jatkossakin pitämään meteliä asiasta ,niin kauan kuin tämä hulluus jatkuu.Minua ei pure poliittinen korrektius,pelko asemastani tai muutenkaan häpeä,vaikka minut leimataankin rasistiksi,fasistiksi.Ei,en ole kumpaakaan,enkä vihaa ketään.Paitsi ehkä hitusen tyhmyyttä ,joka mailmassa vallitsee tällä hetkellä.\nArto Vihavainen 11.4.2016 09:00\n"700 000 juutalaista suunnittelee pakenevansa euroopasta ! "\nTämä lienee lohdullinen tieto blogistille ja hänen kannattajilleen.\nIsraelin palestiinalaiset ovat pätoivoissaan, repivät vaippansa ja ripottelevat tuhkaa päänsä päälle.\nRasismia on nimittäin joka puolella maailmaa, eikä vain suomessa.\nJuutalaisistakaan ei oikein kukaan tykkää, paitsi juutalaiset itse.\nKuinkahan moni Suomen juutalainen mahtaa suunnitella lähtöä, näissä oloissa, kun rasismi leviää myös Suomessa näin kovaa vauhtia?\nJani Räsänen 11.4.2016 09:37\nVielä ei liene Suomessa hätää sen asian puolesta että täältä paeta tarvitsee,mutta tulevaisuudessa sekin on edessä jos mieletöntä maahanmuuttoa ei lopeteta. Katsopa tämä Kanadan senaatin istunto,selvittänee asiaa hiukan.Kestää 44 minuuttia,mutta kannattaa kuunnella ajatuksella.\nArto Vihavainen 11.4.2016 10:41\n"Vielä ei liene Suomessa hätää sen asian puolesta että täältä paeta tarvitsee."\nAika vaikeeeta se pakeneminen oinkin jos rajat pannaan kiinni joka puolella, mitä politiikkaa tämä blogistikin ajaa.\nJos ryssä tulee rajan yli niin ei ole minne paeta jos Ruotsi ja Kanada ja muut vastaavat maat lyö rajansa kiinni.\nKovasti näyttää siellä nyt olevan maanpuolustushenkeä. Sivilit partioi aseellisina USA:n etelärajoja, ettei vain kukaan pääsisi tulemaan. Taitaa silti olla pelkkää nimellistä uhoamista, sillä ei muutama sata ukkoa siellä Meksikon rajalla mitään meinaa. Jos Trump äänestetään valtaan ja se rakentaa aidan, kuten on uhonnut, niin se voisi vähän pidätellä, mutta ei kauaa aikaa.\nNo, maailmanloppuhan tästä on jokatapauksessa tulossa, tehtiin mitä tehtiin.\nNämä rajat kiinni puheet ja teot vain jouduttaa sutä.


Kiekkolegenda Matti ”Mölli” Keinonen ja keihäänheittäjä Elina Kinnunen saivat postia Linnasta | Loimaan Lehti\n4.12.2017 | 13:37\nMarraskuun 8. päivänä Uudenkaupungin Kenttäkarhujen keihäänheittäjä Elina Kinnunen sai kirjeen, jonka päällä luki pelkistetysti ”Tasavallan presidentiltä”.\n– Olin, että jaaha, mikäs kirje tämä nyt on, kertailee Kinnunen tuntojaan postilaatikolla.\nLukiolaisen aivot yhdisti kirjeen lähestyviin Linnan juhliin. Hoksottimet olivat oikeassa.\nTänä vuonna presidenttipari on kutsunut useita menestyneitä nuoria urheilijoita Linnan juhliin. Kinnunen on voittanut muun muassa kaksi nuorten EM-pronssia, 17- ja 19-vuotiaissa. Kutsua hän ei silti osannut odottaa.\n– Tuli kyllä yllätyksenä. Mutta nyt on tosi hyvät fiilikset, ja on tosi iso kunnia päästä sinne.\nSamoihin aikoihin Pyhämaassa jääkiekkoleijona numero 50, Matti ”Mölli” Keinonen availee samanlaista kirjettä.\n– Mahtavalta tietenkin, kuvailee Keinonen tunnetta, kun kutsu Linnaan kävi.\nKeinosen kutsun taustalla saattaa olla presidentti Niinistön avoin fanitus jääkiekkojoukkue Rauman Lukkoa kohtaan. Keinonen on yksi Lukko-legendoista, ja seura on jäädyttänyt hänen käyttämänsä seiskapaidan.\n– Aina kun puhutaan presidentistä tai jääkiekosta, niin molemmat aiheet ovat hienoja, Keinonen toteaa.\nUudestakaupungista lähtee täten kaksi urheilijaa juhlistamaan Suomen itsenäisyyttä Linnan juhliin. Kumpainenkin ensikertalaisia.\n– Juhlia on tullut televisiosta katsottua, millaisia ilmeitä ja pukuja ja muuta, hyväntuulinen Keinonen kertoo.\nSekä Kinnunen että Keinonen ovat useasti kantaneet Suomen maajoukkuepaitaa. Suomi-paidasta saa Kinnusen mukaan aina lisäbuustia suorituksiin.\n76-vuotiaalla Keinosella on vyöllään muutama maaottelu enemmän kuin 19-vuotiaalla Kinnusella. Yhteensä Keinonen pelasi uransa aikana 196 maaottelua.\n– Ne olivat mahtavimpia hetkiä, kun sai vetää Suomen maajoukkueen pelipaidan päälle, kommentoi hän.\nPukuloiston lisäksi Linnan juhlien jokavuotinen puheenaihe on juhlissa tarjottava booli. Onko se liian vahvaa vai pliisua? Sen aikovat Uudenkaupungin molemmat edustajat selvittää.\n– Kyllä boolia täytyy maistella. Se on selvä, naurahtaa Keinonen.\nKinnunen toivoo tapaavansa Linnassa muita urheilijoita ja mielenkiintoisia ihmisiä. Lehdestä hän oli bongannut, että suosittu laulaja Alma on myös paikalla.\n– Ehkä menen juttelemaan hänen kanssaan.\nTeksti ja Kinnusen kuva: Niko Vahtera, Uudenkaupungin Sanomat.\nKeinosen kuva: Jaakko Louhivuori, Turun Sanomat.\nKOPIT "Aina niin ystävällinen palvelu" 15.6.2022 | 19:55


Uutiset - Page 21 of 21 - Pitäjäläinen\nMyrskytuhot metsänomistajien harmina\nKymmenien tuhansien kuutioiden puusuma metsissä odottaa ostajaa. Muun muassa Lastukoskella ja Ylä-Luostassa valtavat määrät myrskyn kaatamia puita odottaa raivausta. Metsänomistajat joutuvat myymään keskenkasvuiset metsänsä alihintaan pois. Aarne Korhonen Lastukoskelta sekä Risto ja Merja Pursiainen Ylä-Luostasta kertovat omista... Lue lisää\nRautavaaran mestariampujat selvillä\nRautavaaran rhy:n mestaruusammunnat kilpailtiin lauantaina. Joukkueiden välisessä arvonnassa vasan voitti Rautavaaran Erämiehet. Lue lisää\nViime Pitäjäläisessä, Nilsiän alueen hirvilupia koskevaan juttuun oli päässyt harmillinen virhe. Jutussa hirviseurueille annetuksi suositukseksi todettiin, että yhtä sonnia kohden kaadetaan 2 naarasta. Suositus koskee kuitenkin metsästyksen jälkeen jäävää... Lue lisää\nHippokisat kisattiin viime viikon keskiviikkoiltana Nilsiän Kankaisen kentällä parin vuoden tauon jälkeen. Kolmiottelut ja temppurata houkuttelivat paikalle lähes sata lasta. Kisat järjestivät Pohjois-Savon Osuuspankki ja Nilsiän Nujakka. Kuvassa pinkovat... Lue lisää\nSydänelvytyslaitteet Rautavaaran virastolle, kirkkoon ja Monarille\nRautavaaralle hankitaan viisi maallikkodefibrillaattoria. Kunta hankkii niistä kolme, jotka sijoitetaan julkisiin kohteisiin kunnanvirastolle, monitoimitalolle ja kirkkoon. Kyse on maallikkoiden käyttöön soveltuvasta elvytyslaitteesta, joka mahdollistaa sydänpysähdyspotilaan nopean ensiavun. Lue lisää... Lue lisää\nJanne Tervo Sievin kunnanjohtajaksi\nRautavaaran kunnan talous- ja kehittämisjohtaja Janne Tervo on valittu kunnanjohtajaksi Sieviin. Kunnanvaltuuston valinta 30.6. oli yksimielinen. Eteläisellä Pohjois-Pohjanmaalla sijaitsevan Sievin johtoon haki 15 henkilöä. Kunnassa on noin 5 200... Lue lisää\nLainahanatkin aukeamassa tietoverkko-osuuskunnalle\nRautavaaran kunta on sorvannut päätöstään tietoverkko-osuuskunnan laina- ja takaushakemuksista tällä viikolla. Kunnanhallitushan esitti maanantaina takauksen myöntämistä, mutta jatkoneuvotteluja lainojen suhteen. Eilen tilanne muuttui siten, että kunta avaakin takauksen lisäksi... Lue lisää\nKunnanjohtaja esittää lausuntopyyntöä RTVO:n lainahakemuksesta\nRautavaaran kunnanjohtajan Unto Murron mukaan Rautavaaran tietoverkko-osuuskunnan (RTVO) laina- ja takaushakemuksiin sisältyy erävarmuustekijöitä. Kunnanjohtaja esittääkin maanantaina 2.6. kokoontuvalle kunnanhallitukselle, että osuuskunnan hallituksen jättämästä hakemuksesta pyydetään Kuntarahoituksen tytäryhtiön Inspira Oy:n... Lue lisää\nPainon aikatauluongelmien takia osa lehdistä jäi jaettavaksi perjantaina. Pahoittelemme asiaa Lue lisää\nRautavaaran Savontie kuntoon tänä kesänä\nRautavaaran kirkonkylän pääraitti Savontie kunnostetaan tänä kesänä. Kunnostustöiden kokonaiskustannukset ovat noin 700 000 euroa. Ely-keskus ja kunta ovat sopineet kustannustenjaosta siten, että kunnan osuudeksi jää 100 000 euroa. Tieasioista... Lue lisää


Yksinyrittäjien tukea haettu aktiivisesti – kaupunki ja Business Joensuu ohjeistavat hakijoita - Uutiset - joensuu.fi\nYksinyrittäjien tukea haettu aktiivisesti – kaupunki ja Business Joensuu ohjeistavat hakijoita - Uutiset\nYksinyrittäjien tukea haettu aktiivisesti – kaupunki ja Business Joensuu ohjeistavat hakijoita\nangle-left Yksinyrittäjien tukea haettu aktiivisesti – kaupunki ja Business Joensuu ohjeistavat hakijoita\nYksinyrittäjät ovat hakeneen valtion 2 000 euron suuruista koronatukea Joensuun seudulla varsin aktiivisesti.\nBusiness Joensuu ottaa vastaan kymmenen eri kunnan hakemukset ja kaikenkaikkiaan hakemuksia on saapunut kahdessa viikossa reilut 500 kappaletta. Niistä puolet on Joensuun alueelta.\nJoensuun kaupunki on nyt tehnyt 150 positiivista yksinyrittäjän tukipäätöstä Business Joensuun yritysasiantuntijoiden lausuntojen perusteella. Vähän yli 30 hakijaa on puolestaan tässä vaiheessa saamassa kielteisen valituskelpoisen päätöksen. Lisäksi yli 100 Joensuun alueen yrittäjien hakemusta on käsittelyssä.\nJoensuun kaupunki ja Business Joensuu toivovat, että yrittäjät hakisivat tukea vasta sitten, kun yrityksen ongelmat ovat selkeästi todennettavissa. Yli kolmasosa Business Joensuulle tulevista yksinyrittäjien hakemuksista vaatii täydennyksiä ja tällöin hakemuksien käsittelyaika pitkittyy. Joensuun kaupunki on hakenut valtiolta maksimimäärän eli reilun 2,5 miljoonan euron määrärahan yksinyrittäjien tukeen. Tällä hetkellä vasta noin 12 prosenttia Joensuun seudun yrityksistä on hakenut tukea.\nYrittäjän tulee selkeästi osoittaa ja perustella koronan vaikutus omaan liiketoimintaan. Yrittäjä voi esimerkiksi liittää hakemuksen liitteeksi dokumentin vuosien 2020 ja 2019 maalis–huhtikuiden myyntien eroista tai oman yritystoiminnan kiinni laittamisesta valtioneuvoston linjauksien perusteella. Myös esimerkiksi tilausten peruuntuminen ja sen dokumentaatio kelpaa arvioinnin pohjaksi.\nValtiovarainministeriö ohjeistaa, että yrittäjän saama muu ansio- tai eläketulo estää korona-avustuksen saamisen. Myönnetty koronatuki pystytään ohjaamaan hakijan tilille muutaman päivän sisällä päätöksestä.\nYksinyrittäjätukea voi hakea yksin taloudellista toimintaa harjoittava Suomessa toimiva päätoiminen yrittäjä tai ammatinharjoittaja, jolla ei ole palveluksessaan palkattua työvoimaa, mukaan lukien freelancer-yrittäjät, eikä hakijalla ole yrittäjätulon lisäksi muuta tuloa, kuten eläke- tai palkkatuloa muusta työsuhteesta.\nYksinyrittäjän tuen ehtona on, että yksinyrittäjän taloudellinen tilanne ja liikevaihto ovat heikentyneet koronavirusepidemian vuoksi 16.3.2020 jälkeen 30 % tai enemmän, ja että yksinyrittäjällä katsotaan olevan edellytykset kannattavaan liiketoimintaan. Hakemus kannattaa jättää vasta silloin, kun tarvittavat liitteet ovat käytettävissä.\nAvustusta voidaan maksaa 16.3.2020–31.8.2020 välillä aiheutuneisiin kustannuksiin. Tukea voi hakea 30.9.2020 saakka.\nKymmenen Pohjois-Karjalan kuntaa ovat sopineet, että yksinyrittäjät voivat tehdä tukihakemuksen keskitetysti yhden palvelun kautta Business Joensuun verkkosivuilla. Nämä kunnat ovat Heinävesi, Ilomantsi, Joensuu, Kitee, Liperi, Nurmes, Outokumpu, Polvijärvi, Rääkkylä ja Tohmajärvi. Varsinainen tukipäätös ja mahdollinen maksu tehdään yksinyrittäjän kotikunnasta.\nLisätietoa ja linkki sähköiseen hakemuslomakkeeseen: www.businessjoensuu.fi/yksinyrittajatuki


Odottamaton onnenpotku Löfbergsille Suomessa - Löfbergs\nSelect Pressroom KansainvälinenNorjaRuotsi\nOdottamaton onnenpotku Löfbergsille Suomessa\nLehdistötiedote • Tammi 15, 2018 10:00 EET\nLaajeneva suomalainen pannukakkuketju Pannukakkutalo valitsee Löfbergsin kahvia, joka jatkaa laajenemistaan suomalaisilla markkinoilla.\n- Olemme erittäin tyytyväisiä Löfbergsin kanssa allekirjoittamasta yhteistyösopimuksesta. On erittäin hienoa pystyä tarjoamaan asiakkaille 100% sertifioitua kahvia ja samalla osallistumaan kestävään kehitykseen. Löfbergsin ansiosta pystymme tarjoamaan asiakkaillemme aromikkaan kahvielämyksen, sanoo Laura Pihlman Pannukakkutalo ketjusta.\n- Jatkamme valloittamalla alaa tummapaahtoisella kahvillamme, josta tuli tavaramerkkimme Suomessa, sanoo Leif Sjöblom, joka vastaa Löfbergin Suomen Out of Home -markkinoista.\nPannukakkutalo on Suomen suurin pannukakkuketju, ja sillä on viisi toimipaikkaa ympäri maata: Mikkelissä, Jyväskylässä, Porissa, Oulussa ja hiihtokeskus Levillä. Vuoden 2018 alussa Pannukakkutalo-ketju laajentaa Turkuun kauppakeskus Skanssiin. Suunnitelmissa on myös laajeta vielä usealle paikkakunnalle.\nKasvu jatkuuLöfbergs on edelläkävijä Suomessa, jossa juodaan eniten kahvia maailmassa. Ruotsalainen kahvinvalmistaja markkinoi itseään aktiivisesti niin kauppoihin, ravintoloihin kuin kahviloihinkin, ja se on enemmän kuin kolminkertaistanut liikevaihtonsa Suomessa viimeisten viiden vuoden aikana.\n-Meillä on hyvä verkosto suomalaisilla markkinoilla ja uskomme jatkavamme kasvuamme päivittäistavarakauppojen, ravintoloiden ja kahviloiden parissa, sanoo Leif Sjöblom.\nLaura Pihlman, Pannukakkutalo-ketju, puh: 040-1853123\nLeif Sjöblom, Löfbergsin Suomen Out of Home -markkinoista vastaava johtaja, puh: + 46 70-248 84 67\nLöfbergs on yksi Pohjoismaiden suurimmista perheyrityksenä toimivista kahvipaahtimoista. Yrityksellä on 340 työntekijää ja 1,9 miljardin Ruotsin kruunun liikevaihto. Sen kotipaikka on Karlstad, ja yrityksellä on omia paahtimoita Ruotsissa, Norjassa, Tanskassa ja Latviassa. Yhtiö on perustettu vuonna 1906, ja se on nykyisin yksi maailman suurimmista luomuviljellyn ja Reilun kaupan kahvien maahantuojista. www.lofbergs.fi\nHyväksyttävä ennen julkaisemista. Hyväksyjä: Löfbergs.\nLöfbergsin Suomen Out of Home -markkinoista vastaava johtaja\n+ 46 70-248 84 67\nFestivaalinäkyvyys vahvistaa Löfbergsin brändiä Suomessa\nLehdistötiedotteet • Huhti 04, 2018 07:00 EEST\nLöfbergsin kahvipaahtimo panostaa edelleen voimakkaasti Suomen markkinoille. Nyt yritys aloittaa yhteistyön Tikkurila Festivaalin kanssa, joka on yksi Suomen suurimmista musiikkitapahtumista. Festivaali järjestetään tänä vuonna viidettä kertaa ja paikalle odotetaan noin 30 000 kävijää.\nLehdistötiedotteet • Helmi 21, 2018 07:00 EET\nTummapaahtoisten kahvien markkinaosuus on vahvassa nousussa Suomessa, myynnin kasvun ollessa vuositasolla 30 prosentin luokkaa. Mutta tummissa kahveissakin on eroja. Ruotsalainen Löfbergs haastaa suomalaiset kokeilemaan erilaisia paahtoasteita ja löytämään oman suosikkipaahtonsa.\n379 KB • 1418 x 811 px\n3,02 MB • 1772 x 2658 px


Päivän leffapoiminnat: Uskottomuus ei jätä aikaa lapsille – elokuva kuvaa vanhemmuutta housut kintuissa | Kaleva.fi\nPäivän leffapoiminnat: Uskottomuus ei jätä aikaa lapsille – elokuva kuvaa vanhemmuutta housut kintuissa\nKriitikko Pekka Eronen kertoo, miksi Antti Luusuaniemen tähdittämä elokuva 1970-luvun Suomesta kannattaa katsoa.\nAntti Luusuaniemi esittää Tapiota, jota kuumottaa parinvaihto Visa Koiso-Kanttilan elokuvassa Kaiken se kestää.\nHätäisempi aikuinen voisi väittää, että Kaiken se kestää on elokuva uskottomuudesta. Kieltämättä se elokuvan aikuisia rassaakin. Näkökulma on kuitenkin lasten.\nVähän päälle kymmenvuotiaat kaverukset Vesa (Vili Saarela) ja Kaarlo (Olavi Angervo) yrittävät 1970-luvun Oulussa saada tolkkua vanhempiensa seksuaalisuudesta ja mielentilasta ylipäätään.\nSiinä on ihmeteltävää liiankin kanssa. Nämä kun yrittävät hampaat irvessä ja housut kintuissa repiä itseään irti sodan läpikäyneen sukupolven vanhoillisuudesta.\nRooleissa uskottavaa kouristusta\n1960-luku ja vapaan rakkauden riemu on jo käyty läpi. Nyt on krapulan aika, ja jonkin sortin aviokriisi näyttäisi olevan Vesan kotona pysyvä asiantila. Joulutunnelmia haetaan muodikkaista toogabileistä, mutta kaikkein oleellisimpaan ei aikaa tahdo vanhemmilta löytyä: vanhemmuuteen.\nAntti Luusuaniemi on Tapio, jota kuumottaa parinvaihto ja työkaveri Anteron (Tomi Enbuska) vaimo Ulla (Malla Malmivaara). Pihla Viitala on Marja, joka aina palailee sovintoseksin jälkeen Tapion kanssa yhteen. Rooleissa on uskottavaa kouristusta.\nOhjaaja Visa Koiso-Kanttila siirtyi tällä elokuvalla dokumenteista fiktioon. Ajan ja paikan tuntu löytyi tyrkyttämättä heti esikoisessa.\nMyös ihmiset ovat raunioina\nItse kunkin suusta solisee Oulun murre, ja mielissä muhii aikojen murros. Ihan sattumalta eivät Tapio ja Antero taida arkkitehteja olla. Juuri heidän piirustuspöydillään hahmoteltiin sitä betoniaikaa, jonka tieltä vanhaa, idyllistä ja korjauskelpoista Oulua purettiin härskisti pois alta.\nJollain lailla raunioina ovat eri-ikäiset ihmisetkin. Koiso-Kanttila onnistuu kertomaan sen jo pelkillä katseilla. Riuhtomiset ovat vain piste i:n päälle. Ensiesitys. (Suomi 2017)\nTV1 sunnuntai 22.9. klo 21.05


Ääneseudun kehittämisyhtiö | Ääneseudun Kehitys Oy\nHallintokatu 4, 44100 44100, P. 020 6322000\nAlue- ja elinkeinokehittäminen\nKansainvälistyvä Konnevesi -yritysryhmähanke\nKohti älykästä yritysympäristöä\nOpintoretki Mänttään 19.5.\nTervetuloa virkistävälle ja innostavalle opintomatkalle, jossa taide-elämysten lisäksi aiheina ovat verkostoituminen, tuotteistaminen ja teollisuushistorian hyödyntäminen matkailussa. Vierailemme Mänttä-Vilppulassa, jossa teollisuuslaitos toimii komeasti aivan kaupungin keskustassa kuten meillä Äänekoskellakin.\nMäntässä tutustumme mm. Gösta Serlachiuksen taidesäätiön museoihin, joiden juuret ovat paperia jalostaneen ja taidetta keränneen Serlachius-suvun, metsäyhtiön ja pienen paperipaikkakunnan historiassa. Meille on varattu opastetut vierailut molemmissa museoissa.\nKlo 16.15 Peltolan luomutila, Poukantie 162, 35700 Vilppula. Tilan esittely ja iltapäiväkahvit. Peltola on 1600-luvulta asti toiminut tila, josta on tehty tunnelmallinen matkailumaatila. Tilalla on majoitusta, kokous- ja juhlatilaa sekä saunoja. Lisäksi tilalla on luomutuotantoa. www.peltolanluomutila.com\nIlmoittautuminen viimeistään ti 15.5.2018 klo 12 mennessä sähköpostitse osoitteeseen outi.raatikainen@aanekoski.fi. Bussi varataan tiistai-aamun tilanteen mukaan. Toki senkin jälkeen voi tiedustella, onko bussissa tilaa.\nHevosurheilukeskuksen pohjavesitutkimus valmis»\nOpintomatka Yhteiskunnallisesti vaikuttava hevostalous -seminaariin 15.-16.11.2018 »\nWanted! Etsitään hevosurheilukeskukseen yrittäjiä ja sijoittajia »\nÄänekosken palvelukartta »\nÄänekosken matkailututkimus »\n© Ääneseudun Kehitys Oy 2018


Uuden-Seelannin eteläsaarella sijaitseva Kaikouran rannikkokaupunki on luonnonkaunis paikka: vuoria lännessä ja valtameri idässä. Sellaiset ympäristöt ovat kuitenkin kaikkialla maailmassa vaarassa, ja niitä on suojeltava.\nLionit astuvat kuvaanKaikoura Seawardin lionit ovat saaneet paikkakuntalaiset innostumaan kierrättämisestä ja jätteiden hävittämisestä Recycled Trash Fashion Show -muotinäytöksen avulla. ”Näytöstämme pidetään nykyisin yhdestä Kaikouran symboleista”, sanoi Seaward Kaikoura Lions Clubin jäsen Julie Syme. ”Paikkakuntalaiset yhdistävät voimansa ja tukevat sitä aidosti.”Sen lisäksi, että hanke rohkaisee ihmisiä kaikkialla maassa käyttämään tavaroita uudelleen, se antaa lioneille tilaisuuden luoda yhteyden paikkakuntalaisiin ja mainostaa taiteita – ja omaa toimintaansa. Tällä näytöksellä kerätään myös varoja alueen ohjelmille, kuten täysin vapaaehtoisvoimin toimiville hälytystyöntekijöille.Ota koko paikkakunta mukaanRecycled Trash Fashion Show on avoin kaikille paikkakuntalaisille. Siellä kuka tahansa voi esitellä luovuuttaan ja taitojaan tai toimia mallina, kun näitä taideteoksia esitellään. Jopa paikallisen peruskoulun ja lukion oppilaat ovat luoneet muotia lapsille ja teineille.Ottamalla kaikki paikkakuntalaiset mukaan toimintaan ja lahjoittamalla paikallisiin tarpeisiin, kuten palokunnalle ja rannikkovartiostolle, klubi on saanut runsaasti tukea ja uusia jäseniä. ”Näytöksen varainkeruun avulla voimme hankkia nuken, jolla voi harjoitella puhallus-paineluelvytystä”, sanoi paikallinen palomies Andrew Painter.Faktoja pikaisestiLionit ovat lahjoittaneet yli 90 000 Uuden-Seelannin dollaria paikkakunnalle vuosien mittaan pelkästään tästä hankkeesta. Se sisältää tuhansia dollareita Westpac Rescue Helicopter Canterbury -pelastusjärjestölle, Kaikoura Hospital -sairaalalle, Historical Society -historiajärjestölle, syöpätukeen ja Kaikoura Mayfair Theatre -teatterille. Aiempien näytösten voittajat ovat saaneet erilaisia palkintoja, kuten käteistä ja helikopteriajeluja kahdelle hengelle. Sijainti:\nTee siitä totta: Etsi luovia tapoja kierrättää\nMiksi klubissa päädyttiin tähän hankkeeseen? »Uusi-Seelanti on pieni maa, joka koostuu kahdesta saaresta Australiasta kaakkoon. Kaikouran rannikkokaupunki tunnetaan delfiini- ja valasturismista. Maata on rajallisesti, joten täkäläiset ovat hyvin perillä siitä, miten tärkeää kierrättäminen ja haaskauksen välttäminen on.Miten hankkeen idea keksittiin? »Vuonna 1998 Kaikoura Seawardin lionit järjestivät morsiusnäyttelyn, jossa oli kierrätettyjen morsiushuntujen luokka. Se sai niin hyvän vastaanoton, että klubi siirsi näytöksen painopisteen pelkästään kierrätettyihin luomuksiin.Saitteko tukea miltään muilta organisaatioilta? »Yli 50 paikallista liikeyritystä ja paikkakuntalaista tuki Recycled Trash Fashion Show -muotinäytöstä sponsoroimalla, lahjoituksilla ja tekemällä vapaaehtoistyötä.Miten hanke rahoitetaan? »Recycled Trash Fashion Show -hankkeen kustannukset ovat pienet, ja se maksaa itsensä. Osallistujat maksavat osanottomaksun ja kävijät ostavat lippuja kahden illan mittaiseen tapahtumaan. Osallistujien on käytettävä asuissaan vähintään 90 prosenttia kierrätysmateriaaleja.Erityisiä neuvoja? »Lapsia rohkaistaan osallistumaan, jotta he kasvaisivat henkilöinä ja kehittäisivät itsetuntoaan. Myös heidän taiteelliset taitonsa kehittyvät, ja näytös rohkaisee kierrättämään. Paikkakuntalaisten ja yritysten sponsorointi on ollut ihanaa, ja sen ansiosta olemme pystyneet antamaan runsaskätisiä lahjoituksia takaisin paikkakunnalle.\n"He voivat tuntea valtavaa ylpeyttä, kun he voivat nousta perheenjäsentensä ja paikkakuntalaisten edessä lavalle ja kokea sen mahtavan elämyksen."Diane St. Claire,Hapukun koulun rehtori" Keräämämme varat käytetään kaikki paikallisiin hälytyspalveluihin: palokuntaan, rannikkovartiostoon, paloautoon sekä helikopteriin."Doreen Tomlin,Seaward Kaikoura Lions Club


Seuralegendalta suorat sanat Man Unitedille: "Ei ole nähnyt mitään samanlaista sitten juniorivuosien"\nSeuralegendalta suorat sanat Man Unitedille: “Ei ole nähnyt mitään samanlaista sitten juniorivuosien”\nTuukka Ikkeläjärvi 21.06.2022 19:13\nRaphaël Varane siirtyi vuosi sitten Real Madridista Manchester Unitediin. Manchester United maksoi hänestä noin 40 miljoonaa euroa.\n29-vuotiaan Varanen ensimmäinen kausi Manchester Unitedissa oli vaikea. Hän kärsi loukkaantumisista ja lisäksi Manchester United pelasi suorastaan surkean kauden.\nManchester Unitedin seuralegenda Rio Ferdinand otti kantaa Varanen tilanteeseen Vibe with Five -podcastissaan. Ferdinand tiedostaa, miten suuren muutoksen edessä Varane oli siirryttyään Real Madridista Manchester Unitediin.\n– Hän tuli Manchester Unitediin seurasta, jonka voitetut pokaalit osoittavat, miten hyvin Real Madrid toimii korkeimmalla tasolla. Siellä pelaajat pelaavat tasaisesti korkeimmalla mahdollisella tasollaan. Varane tuli sellaisesta seurasta täysin erilaiseen ympäristöön. Manchester Unitedissa joukkue ei toimi, sillä ei ole itseluottamusta, eikä se tiedä, mihin pitäisi suunnata.\n– Varane saapui sellaiseen ympäristöön, joka on pistänyt hänet ajattelemaan, ettei hän ole nähnyt mitään samanlaista sitten juniorivuosien. Real Madridin kaltaisesta voittamisen kulttuurista siirtyminen nykyiseen Manchester Unitediin on valtava muutos.\nAiheet Manchester United Raphael Varane Rio Ferdinand


Helposti yhdisteltävä arkivaate\nSelkäpuolella pääntiessä silmukka ja nappi\nAlba Moda -merkkinen pusero, jossa on perinteinen pyöreä pääntie. Sopii mainiosti naiselliseen pukeutumiseen. Pitkähihainen malli, jossa suora helma. Hihansuissa kuminauha. Vartaloa myötäilevä leikkaus istuu mukavasti ja tarjoaa liikkumatilaa. Kukkakuosi ja nappi. Valmistettu joustamattomasta, laskeutuvasta, läpinäkymättömästä viskoosista. Tilaat Alba Moda -merkkisen puseron helposti ja vaivattomasti Klingelin verkkokaupasta!\nKukkakuvioitu pusero is rated 5.0 out of 5 by 1.\nRated 5 out of 5 by Maire Helena from Paita Mukavan tuntuinen päällä\nloc_fi_FI, sid_526457, prod, sort_[SortEntry(order=SUBMISSION_TIME, direction=DESCENDING)]